hotchpotch/miracl-hf-unified huggingface dataset:
অ্যামি অ্যাডামস
অ্যামি লৌ অ্যাডামস (; জন্মঃ ) একজন জনপ্রিয় আমেরিকান অভিনেত্রী এবং গায়িকা। তিনি দুইবার গোল্ডেন গ্লোব পুরস্কার জেতেন এবং অ্যাকাডেমি পুরস্কার ও বাফটা পুরস্কার উভয় অনুষ্ঠানেই পাঁচবার করে মনোনয়ন লাভ করেন।
তিনি "ডিনার থিয়েটারের" স্টেজে অভিনয়ের মাধ্যমে তার ক্যারিয়ার শুরু করেন। ১৯৯৯ সালে "ড্রপ ডেড গর্জিয়াস" চলচ্চিত্রে অভিনয়ের মধ্য দিয়ে ফিচার চলচ্চিত্রে তাঁর অভিষেক ঘটে। লস অ্যাঞ্জেলসে যাওয়ার পর তিনি স্টিভেন স্পিলবার্গের "ক্যাচ মি ইফ ইউ ক্যান" (২০০২) ছবিতে অভিনয় করেন। এর আগে তিনি কয়েকটি নিম্ন বাজেটের চলচ্চিত্রে অভিনয় করেন। কিন্তু অ্যাডামসের ক্যারিয়ারের ব্রেকথ্রু এনে দেয়া চরিত্রটি আসে ২০০৫ সালে জুনবাগ চলচ্চিত্রে, যেখানে অ্যাডামস একজন যুবতী গর্ভবতী নারীর ভূমিকায় অভিনয় করেন। এই চলচ্চিত্রে তাঁর অভিনয় সমালোচক মহলে যেমন প্রশংসিত হয়, তেমনি সেরা পার্শ্ব অভিনেত্রী হিসেবেও প্রথমবারের মত অস্কার মনোনয়ন লাভ করেন। ২০০৮ সালে ডাউট চলচ্চিত্রে অভিনয়ের জন্য তিনি দ্বিতীয়বার অস্কার মনোনয়ন পান।
২০১৩ সালে "আমেরিকান হাসল" চলচ্চিত্রে অভিনয়ের জন্য তিনি প্রথম গোল্ডেন গ্লোব পুরস্কার লাভ করেন এবং প্রথমবারের মত "সেরা অভিনেত্রী" ক্যাটাগরিতে অস্কার মনোনয়ন লাভ করেন। পরবর্তীতে, ২০১৪ সালে বিগ আইজ চলচ্চিত্রে অসামান্য অভিনয়ের সুবাদে অ্যামি লাভ করেন তাঁর ক্যারিয়ারের দ্বিতীয় "গোল্ডেন গ্লোব পুরস্কার"। জনপ্রিয় চলচ্চিত্র ম্যান অব স্টিল এবং এর সিক্যুয়েলে তিনি "লুইস লেইন" চরিত্রে অভিনয় করেন।
ইতালির ভেনেটো শহরের ভিসেনজায় অ্যাডামস জন্মগ্রহণ করেন। সাত ভাইবোনের মধ্যে অ্যাডামস ছিলেন চতুর্থ। ১৯৮৫ সালে তাঁর বাবা-মার বিবাহবিচ্ছেদ ঘটার আগ পর্যন্ত তিনি "এলডিএস চার্চে" বড় হয়েছিলেন।
২০০৮ সালের এপ্রিল মাসে ড্যারেন লি গ্যালোর সাথে অ্যাডামসের বাগদান সম্পন্ন হয়। ২০১০ সালের ১৫ মে তাঁরা একটি কন্যা সন্তানের জন্ম দেন, যার নাম রাখা হয় অ্যাভিয়ানা অলিয়া লি গ্যালো। ২০১৫ সালের মে মাসে ক্যালিফোর্নিয়ায় লি গ্যালোর সাথে অ্যাডামস বিবাহ বন্ধনে আবদ্ধ হন।
মুম্বই উপনগরীয় রেলের স্টেশনসমূহের তালিকা
এই নিবন্ধটি ভারতের, মুম্বাই মহানগর অঞ্চলে স্থানীয় রেল পরিষেবা প্রদানকারী মুম্বাই উপনগরীয় রেলের স্টেশনসমূহের তালিকা।
দ্য ব্যাচেলর অফ আর্টস্‌
দ্য ব্যাচেলর অফ আর্টস্‌ (ইংরেজি: The Bachelor of Arts) (১৯৩৭) হল ভারতীয় ঔপন্যাসিক আর. কে. নারায়ণের লেখা একটি উপন্যাস। এটি "স্বামী অ্যান্ড ফ্রেন্ডস্‌", "দ্য ব্যাচেলর অফ আর্টস্‌" ও "দি ইংলিশ টিচার" উপন্যাসত্রয়ীর দ্বিতীয় উপন্যাস। এই উপন্যাসের পটভূমি নারায়ণের সাহিত্যকর্মে প্রায়শ উল্লিখিত কাল্পনিক শহর মালগুডি।
এক যুবকের কৈশোর থেকে যৌবনে উত্তরণের সময় যে জটিল মানসিক পরিবর্তন আসে, তা-ই এই উপন্যাসের উপজীব্য। এখানে সেই যুবকের ভগ্নহৃদয়ের বেদনা পরিস্ফুট হয়েছে। উপন্যাসের এই তরুণটির নাম চন্দ্রন। এই যুবকটি প্রাক-স্বাধীনতা যুগের উচ্চ মধ্যবিত্ত শ্রেণির প্রতিনিধি। প্রথমে ঔপনিবেশিক যুগে এই যুবকের কলেজ জীবন বর্ণিত হয়েছে। স্নাতক পাঠক্রম সমাপ্ত করার পর, সে মালতী নামে একটি মেয়ের প্রেমে পড়ে। কিন্তু মেয়েটির পরিবার তাকে প্রত্যাখ্যান করেন। কারণ, যুবকের কোষ্ঠীতে তাঁকে মাঙ্গলিক হিসেবে বর্ণনা করা হয়েছে। হিন্দু সমাজে একজন মাঙ্গলিক কেবল অপর এক মাঙ্গলিককেই বিয়ে করতে পারে। অন্যথায়, যে মাঙ্গলিক নয়, তার মৃত্যু ঘটে বলেই বিশ্বাস করা হয়। মালতী স্নাতক পাঠক্রম সমাপ্ত করার পর অপর একজনকে বিয়ে করে নেয়।
এই ঘটনায় চন্দ্রন এতটাই ভেঙে পড়ে যে সে মাদ্রাজে চলে যায় এবং পথেঘাটে থাকতে শুরু করে। ক্ষুধার্ত, মোহগ্রস্থ ও নিজের প্রতি দয়াপরবশ হয়ে সে এক জায়গা থেকে আরেক জায়গায় ঘুরে বেড়ানো বন্ধ করে। উদ্‌ভ্রান্ত হয়ে সেসন্ন্যাসীর জীবন বেছে নেয়। যাত্রাপথে তার সঙ্গে অনেক লোকের দেখা হয়। কোনো কোনো গ্রামবাসী তাঁকে সন্ত মনে করতে শুরু করে। আট মাস পর সে উপলব্ধি করে নিজের জীবনে কী বিপর্যয় সে ডেকে এনেছে। তখন তার বাবা-মায়ের কথা মনে পড়ে যায়। অনুশোচনা ও সেই উপলব্ধির কারণে সে বাড়ি ফিরে যাওয়ার সিদ্ধান্ত নেয়। বাবা-মাকে খুশি করার জন্য সে এক নিউজএজেন্টের চাকরি নেয় ও বিয়ে করার সিদ্ধান্ত নেয়। সে ভাবে, এই কাজ করলে তার বাবা-মা আগের দুঃখ ভুলে যাবেন।
বাড়ি ফিরে আসার পরেও সে মালতীকে ভুলতে পারে না। দীর্ঘকাল মালতীর ছবি ও স্মৃতি তাকে তাড়া করে ফেরে। অনেক দিন পর তার বাবা তার কাছে সুশীলা নামে আরেকটি মেয়ের বিয়ের প্রস্তাব নিয়ে আসে। চন্দ্রন তখনও প্রেম ও বিয়ের বিষয়ে সন্ধিগ্ধ ছিল। প্রথম দিকে সে মেয়েটিকে দেখতে অস্বীকার করে। তারপর সে মেয়েটিকে দেখতে যায়। শেষে সে মেয়েটির প্রেমে পড়ে যায়।
শ্রদ্ধা
শ্রদ্ধা একজন ব্যক্তির জন্য সম্মান সূচক একটি ইতিবাচক অনুভূতি। সম্মানিত ব্যক্তির প্রকৃত গুণাবলী জন্য এটি একটি নির্দিষ্ট অনুভূতি। এটি সম্মানের একটি নির্দিষ্ট নৈতিকতা অনুযায়ী পরিচালিত হতে পারে।
সম্মান উভয় দেওয়া যেতে পারে এবং নেওয়া যেতে পারে। শ্রদ্ধার বিপরীতার্থক অসম্মান হয়।
শহীদ এ.এইচ.এম কামারুজ্জামান সরকারি ডিগ্রি কলেজ
শহীদ এ এইচ এম কামারুজ্জামান ডিগ্রি কলেজ রাজশাহী নগরীর অন্যতম সরকারি শিক্ষা প্রতিষ্ঠান। রাজশাহীর কৃতি সন্তান ও জাতীয় চার নেতার অন্যতম শহীদ এ এইচ এম কামারুজ্জামানের স্মৃতির প্রতি সম্মান রেখে এর নামকরণ করা হয়।
১৯৯৪ সালে রাজশাহী মহানগরীর উপশহর এলাকার কিছু বেকার যুবক হাউজিং স্টেটের জমি নিয়ে কলেজটি প্রতিষ্ঠা করে। ২০১২ সালে প্রধানমন্ত্রী শেখ হাসিনার নির্দেশে শিক্ষামন্ত্রনালয় এর নামকরণের বিষয়টি অনুমোদন দেয়। সংসদ সদস্য ফজলে হোসেন বাদশা এই কলেজের সভাপতি।
২০১৩ সালে প্রতিষ্ঠানটি জাতীয়করনের মধ্য দিয়ে রাজশাহী শহরে আরো একটি সরকারি কলেজ এর যাত্রা শুরু হয়। নগরীর শহীদ এ এইচ এম কামারুজ্জামান ডিগ্রি কলেজ জাতীয়করণ রাজশাহীর শিক্ষা ক্ষেত্রে একটি বড় অর্জন।
সংকষ্টী চতুর্থী
সংকষ্টী চতুর্থী (সংস্কৃত: संकष्टी चतुर्थी) বা সংকটহরা চতুর্থী হল একটি হিন্দু অনুষ্ঠান। এই দিন হিন্দু দেবতা গণেশের পূজা করা হয়। হিন্দু পঞ্জিকা অনুসারে প্রতি মাসের কৃষ্ণা চতুর্থী তিথিতে এই অনুষ্ঠান আয়োজিত হয়। এই তিথিটি মঙ্গলবারে পড়লে তাকে বলা হয় অঙ্গারকী সংকষ্টী চতুর্থী। সকল সংকষ্টী চতুর্থী তিথির মধ্যে অঙ্গারকী সংকষ্টী চতুর্থীকেই সর্বাপেক্ষা গুরুত্বপূর্ণ মনে করা হয়।
সংকষ্টী চতুর্থী তিথিতে ব্রতকারী কঠোরভাবে উপবাস পালন করেন। রাত্রিতে চন্দ্র দর্শনের পর গণেশের কাছে প্রার্থনা জানিয়ে উপবাস ভঙ্গ করা হয়। ভক্তরা মনে করেন, অঙ্গারকী চতুর্থী তিথিতে (জ্বলন্ত কয়লাকে সংস্কৃতে ‘অঙ্গারক’ বলা হয়। এটি গ্রহদেবতা মঙ্গলের দ্যোতক। উল্লেখ্য, মঙ্গলের নামানুসারেই মঙ্গলবারের নামকরণ করা হয়েছে।) প্রার্থনা জানালে, তাঁদের ইচ্ছা পূর্ণ হবে। গণেশ বিঘ্ননাশকারী এবং বুদ্ধির সর্বোচ্চ ঈশ্বর। তাই ভক্তদের বিশ্বাস, এই দিন উপবাস করলে সকল সমস্যার সমাধান সম্ভব। চন্দ্র উদয়ের আগে গণেশের আশীর্বাদ লাভ করার জন্য গণপতি অথর্বশীর্ষ পাঠ করা হয়।
প্রতি মাসে গণেশকে পৃথক পৃথক নামে ও পীঠে (আসনে) পূজা করা হয়। সংকষ্টী চতুর্থীর পূজাকে ‘সংকষ্টী গণপতি পূজা’ বলা হয়। প্রত্যেকটি ব্রতের একটি উদ্দেশ্য থাকে। এই উদ্দেশ্য একটি ব্রতকথার মাধ্যমে ব্যাখ্যা করা হয়। সংকষ্টী চতুর্থী ব্রতের ১৩টি ব্রতকথা আছে। ১২টি ব্রতকথা বছরের ১২ মাসে এক-একটিতে পঠিত হয়। ১৩শ ব্রতকথাটি ‘অধিক’ বা ‘মল’ মাসে (হিন্দু পঞ্জিকা অনুসারে প্রতি ৪ বছর অন্তর বছরে একটি মাস অধিক হয়, সেটিকেই ‘অধিক’ বা ‘মল’ মাস বলে) পঠিত হয়। এই ব্রতের বৈশিষ্ট্য এই যে, প্রতি মাসের সংশ্লিষ্ট ব্রতকথাটিই সেই মাসে পঠিত হয়।
ভক্তেরা মনে করেন, এই দিন গণেশ মর্ত্যে অবতীর্ণ হয়ে ভক্তদের কৃপা করেন। এই দিনই শিব বিষ্ণু-লক্ষ্মী ও শিব-পার্বতীর উর্ধ্বে তাঁর পুত্রকে শ্রেষ্ঠতম বলে ঘোষণা করেছিলেন।
কিংবদন্তি অনুসারে, পার্বতী গণেশকে সৃষ্টি করেছিলেন তাঁর স্নানের সময় ব্যবহৃত চন্দন থেকে। তারপর তিনি গণেশে প্রাণপ্রতিষ্ঠা করেন। এরপর তিনি গণেশকে তাঁর স্নানের সময় দ্বাররক্ষী নিয়োগ করেন। শিব যখন গৃহে প্রত্যাবর্তন করেন, তখন তাঁকে না চিনে গণেশ তাঁকে বাধা দেন। শিব ক্রুদ্ধ হয়ে তাঁর অনুগামী গণেদের আদেশ করেন, সেই বালককে সহবত শিক্ষা দিতে। মহাশক্তি পার্বতীর সন্তান বলে গণেশ ছিলেন অত্যন্ত শক্তিশালী। তিনি গণেদের পরাজিত করেন এবং ঘোষণা করেন, তাঁর মা যখন স্নান করবেন, তখন কেউই গৃহে প্রবেশ করতে পারবেন না। দেবর্ষি নারদ ও সপ্তর্ষিগণ উদ্ভুত পরিস্থিতির গুরুত্ব বিবেচনা করে সেই বালককে সন্তুষ্ট করতে আসেন। দেবরাজ ইন্দ্র ক্রুদ্ধ হয়ে দেবসেনাদের নিয়ে যুদ্ধ করতে আসেন। কিন্তু কিছুতেই গণেশকে টলানো বা পরাজিত করা যায় না। ফলে বিষয়টি শিব ও পার্বতীর মধ্যে বিবাদের কারণ হয়ে দাঁড়ায়।
দেবগণ পরাজিত হওয়ার পর ব্রহ্মা, বিষ্ণু ও শিব একযোগে গণেশকে আক্রমণ করেন। এই যুদ্ধের সময় শিব গণেশের মুণ্ডচ্ছেদ করেন। এতে পার্বতী যারপরনাই ক্রুদ্ধ হন। নিজ পুত্রকে নিহত দেখে পার্বতী তাঁর আদ্যাশক্তি রূপ ধারণ করেন। তিনি ভয়ংকরী মূর্তি ধরে জগৎ ধ্বংস করতে যান। দেবতারা পার্বতীর স্তব করতে থাকেন। শিব প্রতিশ্রুতি দেন, তিনি গণেশের প্রাণ ফিরিয়ে দেবেন। ব্রহ্মা, বিষ্ণু ও শিব একটি মস্তকের সন্ধানে বেরিয়ে পড়েন। পথে তাঁরা দেখতে পান, এক হস্তীমাতা তার মৃত হস্তীশাবকটির জন্য কাঁদছে। তাঁরা সেই হস্তীমাতাকে সান্ত্বনা দিয়ে সেই হস্তীশাবকের মাথাটি কেটে এনে গণেশের শরীরে স্থাপন করেন। শিব ঘোষণা করেন, সেই দিন থেকে সেই বালকের নাম হবে ‘গণেশ’।
অলিম্পিকে আমেরিকান সামোয়া
আমেরিকান সামোয়া প্রথম অলিম্পিক গেমসে অংশগ্রহণ করে ১৯৮৮ সালের গ্রীষ্মকালীন অলিম্পিকে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে। নরওয়ের লিলেহামারে অনুষ্ঠিত ১৯৯৪ শীতকালীন অলিম্পিকের মাধ্যমে আমেরিকান সামোয়ার শীতকালীন অলিম্পিক গেমসে অভিষেক হয় কিন্তু এরপর আর কোন শীতকালীন আসরে অংশগ্রহণ করেনি।
অলিম্পিকে অ্যান্ডোরা
অ্যান্ডোরা অলিম্পিক গেমসে প্রথম অংশগ্রহণ করে ১৯৭৬ সালে। ১৯৭৬ থেকে ২০১২ পর্যন্ত সকল গ্রীষ্মকালীন ও শীতকালীন অলিম্পিক গেমসে প্রতিদ্বন্দ্বিতা করে আসছে।
অ্যান্ডোরার ক্রীড়াবিদগণ এখনও কোন পদক জিততে পারেনি। তারা সাধারণত সাইক্লিং, সাঁতার, অ্যাথলেটিকস, শ্যুটিং এবং জুডোতে অংশগ্রহণ করে থাকে।
গডস্‌, ডেমন্স অ্যান্ড আদার্স
গডস্‌, ডেমনস্‌ অ্যান্ড আদার্স (ইংরেজি: Gods, Demons and Others) হল ভারতীয় লেখক আর. কে. নারায়ণের লেখা একটি ছোটোগল্পের সংকলন। এই বইটির গল্পগুলি ভারতের ইতিহাস, হিন্দু পুরাণ এবং "রামায়ণ" ও "মহাভারত" নামক দুই মহাকাব্য থেকে গৃহীত হয়েছে। এই বইতে নারায়ণ প্রাচীন কিংবদন্তিগুলির গুরুত্ব ও প্রকৃত দৃষ্টিভঙ্গিটি তুলে ধরেন।
"গডস্‌, ডেমনস্‌ অ্যান্ড আদার্স" বইটি ভারতের জটিল ইতিহাস ও পুরাণকথা থেকে গৃহীত প্রাচীন কিংবদন্তিগুলির সংকলন। গল্পগুলির নিজস্ব প্রথাগত প্রেক্ষাপটেই বর্ণিত হয়েছে। তবে এতে নারায়ণের বিদগ্ধ, সরল, হাস্যরসাত্মক ও সুপাঠ্য বাচনভঙ্গিমাটি উপস্থিত। গল্পগুলির মধ্যে কোনো রকম নীতিশিক্ষামূলক ব্যাখ্যা দেওয়ার চেষ্টা করা হয়নি। যাঁদের কাহিনি যুগের সীমানার মধ্যে সীমাবদ্ধ করা যায় না, এই সংকলনে কেবল তাঁদের কাহিনিই অন্তর্ভুক্ত করা হয়েছে। বইটিতে মোট ১৫টি গল্প রয়েছে।
"রামায়ণ" মহাকাব্যে উল্লিখিত লবনাসুর নামে অসুরের কাহিনি।
আত্মোপলব্ধির প্রচেষ্টায় রত এক রাজার কাহিনি।
যযাতি নামে এক অসুর-রাজের কাহিনি।
হিন্দু পুরাণে উল্লিখিত জগৎ-কারণ মহাশক্তির কাহিনি।
ঋষি বিশ্বামিত্রের কাহিনি। তিনি ছিলেন প্রাচীন ভারতের অন্যতম প্রধান ঋষি। তিনি প্রভুত ক্ষমতা অর্জন করেও ক্ষমতাকে আত্মতুষ্টির কারণ মনে করেননি।
হিন্দু পুরাণের প্রেমের দেবতা কামদেবের কাহিনি।
"রামায়ণ" মহাকাব্যে উল্লিখিত রামের শত্রু রাক্ষস-রাজ রাবণের কাহিনি।
আদিকবি বাল্মীকির কাহিনি। তিনি "রামায়ণ" রচনা করেছিলেন। কথিত আছে, তিনিই প্রথম শ্লোক রচনার মাধ্যমে সংস্কৃত কবিতার ভিত্তি স্থাপন করেন।
"মহাভারত" মহাকাব্যে পাণ্ডবদের স্ত্রী দ্রৌপদীর কাহিনি।
ধার্মিক রাজা নলের কাহিনি। এক দৈত্যের চক্রান্তে তিনি তাঁর পত্নী দময়ন্তীকে হারিয়ে ফেলেন। পরে তিনি সব বাধা অতিক্রম করে রাজ্য ও হৃত স্ত্রীকে উদ্ধার করেন।
"মহাভারত" মহাকাব্যের মার্কণ্ডেয়ের বর্ণনা থেকে সাবিত্রীর কাহিনি।
তামিল মহাকাব্য "সিলাপ্পাতিগরম" থেকে কান্নাগির কাহিনি। তামিল সমাজে কান্নাগিকে পতিব্রতা হিসেবে বিশেষ সম্মান জানানো হয়।
বিশ্বামিত্রের কন্যা শকুন্তলা ও পৌরব রাজবংশের প্রতিষ্ঠাতা দুষ্মন্ত্যের প্রেমকাহিনি।
সত্যনিষ্ঠ রাজা হরিশ্চন্দ্রের কাহিনি।
চোল রাজা শিবি চক্রবর্তীর কাহিনি। তিনি এক কপোতের জীবনরক্ষা করার জন্য এক বাজপাখিকে নিজের উরুর একটি অংশ কেটে দিয়েছিলেন।
যোগেশ্বরী স্টেশন
যোগেশ্বরী বা জোগেশ্বরী মুম্বাইয়ের উপনগরীয় অঞ্চল যোগেশ্বরীতে অবস্থিত মুম্বাই উপনগরীয় রেলের স্থানীয় স্টেশন। পশ্চিম রেল কর্তৃক পরিচালিত এই স্টেশনটির দক্ষিণদিকে অন্ধেরী স্টেশন ও উত্তরে (ওশিওয়ারা স্টেশন (নির্মীয়মাণ)) গোরেগাঁও স্টেশন অবস্থিত। এখানে উপনগরীয় রেলের শুধুমাত্র ধির-স্থানিয় (স্লো লোকাল) গাড়িই থামে। যোগেশ্বরী স্টেশন থেকে পশ্চিম দ্রুতগতি মহাসড়ক প্রায় ৭৫০ মিটার দুরেই পূর্বদিকে ধাবমান।
যদুনাথ মজুমদার
যদুনাথ মজুমদার (২৩ অক্টোবর, ১৮৫৯ - ২৪ অক্টোবর, ১৯৩২) একজন বাঙালি সম্পাদক, আইনজীবী, সম্পাদক ও সাহিত্যিক ছিলেন।
যদুনাথ মজুমদার ১৮৫৯ খ্রিস্টাব্দের ২৩শে অক্টোবর ব্রিটিশ ভারতের বেঙ্গল প্রেসিডেন্সির অন্তর্গত লোহাগড়া নামক স্থানে জন্মগ্রহণ করেন। তাঁর পিতা প্রসন্নকুমার মজুমদার যশোরের দেওয়ানি আদালতে কর্মরত ছিলেন। যদুনাথ কলকাতা বিশ্ববিদ্যালয় হতে ইংরেজী ভাষা ও সাহিত্যে দ্বিতীয় স্থান অধিকার করে এম. এ. ডিগ্রী লাভ করেন ও শিক্ষাশেষে কিছুকাল শিক্ষকতার কাজ করেন।
১৮৮৩ খ্রিস্টাব্দে যদুনাথ মজুমদার ও যোগেন্দ্রনাথ স্মার্তশিরোমণি যৌথভাবে "দ্য ইউনাইটেড ইণ্ডিয়া" নামক একটি ইংরেজি সাপ্তাহিক সংবাদপত্র সম্পাদনা শুরু করেন। এই সময় তিনি "দ্য স্টেটসম্যান", "হিন্দু পেট্রিয়ট" ও "অমৃতবাজার পত্রিকায়" প্রবন্ধ লিখতেন। কিছু সময় পরে তিনি শিক্ষকতার কাজ ত্যাগ করে লাহোর শহরে ট্রিবিউন পত্রিকার সম্পাদনার কাজে যোগ দেন। এই সময় নেপালের মন্ত্রী রণদীপ সিং জঙ্গবাহাদুর তাঁকে নেপালের রাজপ্রাসাদের বিদ্যালয়ের প্রধান শিক্ষকের পদে নিয়োগ করেন কিন্তু এই সময় নেপালে রাজনৈতিক অস্থিরতা সৃষ্টি হলে তিনি পুনরায় লাহোরে ফিরে এসে ট্রিবিউন পত্রিকার সম্পাদকের দায়িত্ব গ্রহণ করেন। এরপর কাশ্মীরের তৎকালীন মন্ত্রী নীলাম্বর মুখোপাধ্যায়ের আমন্ত্রণে তিনি কাশ্মীর সরকারের রাজস্ব সচিবের দায়িত্ব গ্রহণ করেন। এই সময় তিনি বি.এল পরীক্ষা প্রথম বিভাগে পাশ করে আইনে স্নাতক হন।
আইনে স্নাতক হওয়ার পর যদুনাথ কাশ্মীর থেকে যশোহরে ফিরে এসে ওকালতি শুরু করেন। এই সময় তিনি নীলকর ব্যবসায়ীদের অত্যাচারে ক্লিষ্ট কৃষকদের পক্ষ অবলম্বন করে মামলা লড়তেন ও বিভিন্ন সংবাদপত্রে তাঁদের দুর্দশা সম্বন্ধে প্রবন্ধ লিখতেন। তিনি ব্রিটিশ পার্লামেন্টে ব্রাডলী নামক এক নীলকর ব্যবসায়ীর অত্যাচারের কাহিনী ও কৃষকদের কষ্টের কাহিনী উত্থাপন করলে ধীরে ধীরে নীলকরদের অত্যাচার কমে যায়।
১৯০৪ খ্রিস্টাব্দের ১৬ই সেপ্টেম্বর হতে ১৯০৭ খ্রিস্টাব্দের ২৩শে নভেম্বর যদুনাথ যশোর জেলা বোর্ড ও যশোর পুরসভার সভাপতি ছিলেন। এই সময় যশোহর টাউন হল এবং বিশুদ্ধ জল সরবরাহের জন্য জলকল স্থাপিত হয়। এই সময় তিনি ঐ অঞ্চলে বেশ কিছু প্রাথমিক ও উচ্চ বিস্যালয় স্থাপন করেন। ইতিপূর্বে ১৮৮৯ খ্রিস্টাব্দে তিনি যশোহরে সম্মিলনী ইন্সটিটিউশন নামক একটি উচ্চ বিদ্যালয় স্থাপন করেন। তাঁর লোহাগড়ার বাসস্থানে লোহাগড়া আদর্শ মহাবিদ্যালয় ও যশোহরের বাসস্থানে আদর্শ উচ্চ বালিকা বিদ্যালয় স্থাপিত হয়। এছাড়া তাঁর পৃষ্ঠপোষকতায় লোহাগড়া উচ্চ বিদ্যালয়, যশোহরের সুফলাকাটী হাই স্কুল, রাজঘাট হাই স্কুল, বরিশালের কদমতলা হাইস্কুল প্রতিষ্ঠিত হয়। যদুনাথের প্রচেষ্টায় বঙ্গীয় সাহিত্য সম্মেলনের নবম অধিবেশন যশোরে অনুষ্ঠিত হয়।
যদুনাথ সম্মিলনী, বৈশ্যবারুজীবী ও হিন্দু নামক বাংলা পত্রিকা ও ব্রহ্মচারী নামক একটি ইংরেজি পত্রিকা প্রকাশ করেন। তিনি দর্শন, ধর্ম, রাজনীতি, সমাজ, স্বাস্থ্য প্রভৃতি বিভিন্ন বিষয়ের ওপর বাংলা ও ইংরেজি ভাষায় বহু গ্রন্থ রচনা করেন। আমিত্বের প্রসার, ব্রহ্মসূত্র, পরিব্রাজক সূক্তমালা, সাংখ্যকারিকা, শান্ডিল্য সূত্র, নরগাথা, শ্রেয় ও প্রেয়, উপবাস, ‌পল্লী স্বাস্থ্য ইত্যাদি বাংলা গ্রন্থ ও শান্ডিল্যসূত্রের ইংরেজি টীকা তাঁর উল্লেখযোগ্য রচনা।
১৯০২ খ্রিষ্টাব্দে ব্রিটিশ রাজের পক্ষ থেকে যদুনাথকে রায়বাহাদুর উপাধি দেওয়া হয়। যদুনাথের পাণ্ডিত্যের কারণে কলকাতার সংস্কৃত কলেজে বর্ধমান রাজ বিজয়চন্দ্ মহ্‌তাবের সভাপতিত্বে তাঁকে ‘বেদান্ত বাচস্পতি’ উপাধি প্রদান করা হয়। অসামান্য পাণ্ডিত্যের জন্য তিনি ‘বিদ্যাবারিধি’ উপাধিও লাভ করেন।
কল্যাণ জংশন
কল্যাণ জংশন মুম্বাই উপনগরীয় রেলের গুরুত্বপূর্ণ স্টেশনগুলির একটি, মধ্য রেল কর্তৃক পরিচালিত এই স্টেনটি মুম্বাই থেকে ৫৪ কিমি দূরে উত্তর-পূর্বে অবস্থিত। কল্যাণ জংশন মুম্বাই উপনগরীয় রেলের বড় স্টেশনগুলির মধ্যে থানে ও অন্ধেরীর পর তৃতীয় বড় স্টেশন। এখানে স্থানীয় সহ মেইল এবং এক্সপ্রেস গাড়িও থামে।
অলিম্পিকে বারমুডা
বারমুডা প্রথম অলিম্পিক গেমসে অংশগ্রহণ করে ১৯৩৬ সালে এবং তারপর থেকে সকল গ্রীষ্মকালীন অলিম্পিক গেমসে প্রতিনিধিত্ব করে আসছে একমাত্র ১৯৮০ গ্রীষ্মকালীন অলিম্পিক ছাড়া, যাতে তারা যুক্তরাষ্ট্রের নেতৃত্বে বয়কট করেছিল। এছাড়া বারমুডা ১৯৯২ শীতকালীন অলিম্পিক থেকে শীতকালীন অলিম্পিকের সবকয়টি গেমসে অংশগ্রহণ করেছে।
আজ পর্যন্ত ক্লারেন্স হিল একমাত্র বারমুডীয় ক্রীড়াবিদ, যিনি মুষ্টিযুদ্ধে একটি ব্রোঞ্জ পদক জিতেছেন। এটি ছিল অলিম্পিকের কম জনবহুল (যার জনসংখ্যা ১৯৭৬ সালে ৫৩,৫০০ জন ছিল) দেশসমূহের মধ্যে পদক জয়ের একটি রেকর্ড।
বারমুডার জাতীয় অলিম্পিক কমিটি ১৯৩৫ সালে গঠিত হয় এবং ১৯৩৬ সালে আন্তর্জাতিক অলিম্পিক কমিটি আইওসির স্বীকৃতি পায়।
একাডেমিক টার্ম
অ্যাকাডেমিক টার্ম বা সেমিস্টার শব্দটি অর্ধবৎসর হিসেবে বোঝানো হয়, তবে এর ব্যাপক অর্থ রয়েছে। একাডেমিক টার্ম শব্দটি সর্বাধিক প্রচলিত বিকল্প। সেমিস্টার শব্দটির উৎপত্তি হয়েছে ল্যাটিন "সেক্স" (ছয়) এবং "মেনসিস" (মাস) শব্দদুটোর সমন্বয়ে। ছয় মাসের বাইরেও বিভিন্ন সময়সীমার সেমিস্টার বর্তমান। বর্তমানে এর ব্যবহার কেবলমাত্র শিক্ষা প্রতিষ্ঠানগুলোয়, ক্লাস শিডিউল ঠিক করার ক্ষেত্রে।
ইউসি ব্রাউজার
ইউসি ব্রাউজার () একটি মোবাইল ব্রাউজার। যার প্রস্তুতকারক এবং ডেভেলপার চীনা মোবাইল ইন্টারনেট কোম্পানি ইউসি ওয়েব। মূলতঃ ২০০৪ সালের আগস্ট মাসে এটি সর্বপ্রথম তৈরি করা হয়েছিলো শুধুমাত্র জাভার জন্য। তবে এটি এখন অ্যান্ড্রয়েড, আইওএস, উইন্ডোজ (ফোন), সিম্বিয়ান, জাভা এবং ব্লাকব্যারি প্রভৃতি স্মার্টফোন ওএস এর জন্য উপলব্ধ।
চীন, ভারত, পাকিস্তান, বাংলাদেশ-এর অসংখ্য ব্যবহারকারী সহ অন্যান্য অঞ্চলেও এর ব্যবহার বাড়ছে। এমনকি, ইউসি ব্রাউজারের ব্যবহারকারী ২০১৪ সালের মার্চ মাসে ১ কোটিতে পৌঁছেছিলো।
মালভূমি
মালভূমিঃ
সাধারণত যে বিস্তীর্ণ ভূ-ভাগ সমুদ্র সমতল থেকে বেশ উঁচু প্রায় ৩০০ মিটার,অথচ যার পৃষ্ঠদেশ বা উপরিভাগ খুব অসমতল নয় এবং চারপাশ খাড়া ঢালযুক্ত থাকে তাকে মালভূমি বলা হয়।
সমুদ্রতল থেকে প্রায় ৩০০ – ৬০০ মিটার উচুতে অবস্থিত, উপরিভাগ প্রায় সমতল বা তরঙ্গায়িত এবং চারিদিক খাড়া ঢালযুক্ত বিস্তৃত ভুমিকে মালভুমি বলে। যেহেতু মালভুমি দেখতে অনেকটা টেবিলের মতো অর্থাৎ এর ওপরটা প্রায় সমতল এবং চারিদিক খাড়া ঢালযুক্ত, সেইজন্য মালভুমির অপর নাম টেবিলল্যান্ড। যেমনঃ তিব্বতের মালভুমি, ছোটোনাগপুরের মালভুমি প্রভৃতি।
উৎপত্তি অনুসারে মালভুমিকে চার ভাগে ভাগ করা যায়। যেমনঃ a) পর্বত বেষ্টিত মালভুমি, b) ব্যবচ্ছিন্ন মালভুমি, c) লাভাগঠিত মালভুমি, d) অন্যান্য প্রকার মালভুমি।
a) পর্বত বেষ্টিত মালভুমিঃ ভু-আলোড়নের ফলে ভঙ্গিল পর্বত সৃষ্টি হওয়ার সময় দুটি সমান্তরাল পর্বতশ্রেনীর মাঝখানের স্থান পার্শ্বচাপের উচু হয়ে এই প্রকার মালভুমির সৃষ্টি করে। চারিদিক পর্বত দ্বারা বেষ্টিত থাকায় এর নাম পর্বত বেষ্টিত মালভুমি। যেমনঃ তিব্বতের মালভুমি, ইরানের মালভুমি প্রভৃতি।
b) ব্যবচ্ছিন্ন মালভুমিঃ নদী, বায়ু, হিমবাহ প্রভৃতি প্রাকৃতিক শক্তির মাধ্যমে প্রাচীন মালভূমি অঞ্চল ধীরে হীরে ক্ষয়প্রাপ্ত হয় এবং উচ্চতা হ্রাস পায়। এরপর ওই মালভূমির ওপর দিয়ে নদনদী ও তার শাখা প্রশাখা প্রবাহিত হলে এদের উপত্যকা বরাবর মালভূমিটি ছোটো ছোটো অংশে বিভক্ত হয়ে পড়ে। এইভাবে কোনো বিস্তৃত মালভূমি অঞ্চল নদী উপত্যকা দ্বারা বিচ্ছিন্ন হয়ে ব্যবচ্ছিন্ন মালভূমির সৃষ্টি করে। যেমনঃ ছোটোনাগপুরের মালভূমি।
c) লাভাগঠিত মালভুমি: অনেক সময় ভূগর্ভস্থ ম্যাগমা ভূত্বকের কোনো ফাটল বা দুর্বল অংশের মধ্য দিয়ে নির্গত হয়ে ভূপৃষ্ঠে লাভা রুপে স্তরে স্তরে সঞ্চিত হয়। দীর্ঘ দিন ধরে এই সঞ্চিত লাভা ঠান্ডা ও কঠিন হয়ে লাভা মালভূমির সৃষ্টি করে। যেমনঃ ভারতের দাক্ষিনাত্য মালভূমি।
উচ্চতা ছাড়াও মালভূমির অন্য যেসব উল্লেখযোগ্য বৈশিষ্ট্য রয়েছে সেগুলো হল—
ক) মালভূমি এক বিস্তীর্ণ উচ্চভূমি,
খ) এর উপরিভাগ প্রায় সমতল বা কিছুটা তরঙ্গায়িত,
গ) চারদিকে ঢাল বেশ বেশি
দ্য পিকচার অফ ডোরিয়ান গ্রে
দ্য পিকচার অফ ডোরিয়ান গ্রে (ইংরেজি: The Picture of Dorian Gray; বাংলায় ডোরিয়ান গ্রে’র ছবি) হল অস্কার ওয়াইল্ডের একটি দার্শনিক উপন্যাস। এই উপন্যাসটি প্রথম সম্পূর্ণ আকারে প্রকাশিত হয় "লিপিনকট’স মান্থলি ম্যাগাজিন"-এর জুলাই ১৮৯০ সংখ্যায়। প্রথম দিকে পত্রিকার সম্পাদক উপন্যাসটি ছাপতে ভয় পেয়েছিলেন। তাঁর মনে হয়েছিল এর আখ্যানভাগটি অশ্লীল। তাই প্রকাশের পূর্বে ওয়াইল্ডের অজ্ঞাতসারেই তিনি উপন্যাসটি থেকে প্রায় পাঁচশোটি শব্দ বাদ দেন। এতদসত্ত্বেও "দ্য পিকচার অফ ডোরিয়ান গ্রে" ব্রিটিশ গ্রন্থ সমালোচকদের নৈতিক সংবেদনশীলতাকে আঘাত করেছিল। তাঁদের কেউ কেউ এও বলেছিলেন যে, জনসাধারণের নৈতিকতা রক্ষাকারী আইন অমান্য করার অপরাধে অস্কার ওয়াইল্ডের বিরুদ্ধে আইনি ব্যবস্থা নেওয়া উচিত। এর প্রত্যুত্তরে ওয়াইল্ড অদম্য মনোভাব নিয়ে ব্রিটিশ সংবাদমাধ্যমে তাঁর উপন্যাস ও শিল্পকলার পক্ষে সওয়াল করেন। যদিও পরের বছর গ্রন্থাকারে বইটি প্রকাশের আগে তিনি নিজেই বইটির সর্বাধিক বিতর্কিত কিছু উপাদান বাদ দেন।
"দ্য পিকচার অফ ডোরিয়ান গ্রে" উপন্যাসটির একটি দীর্ঘতর ও সংশোধিত সংস্করণ ১৮৯১ সালে গ্রন্থাকারে প্রকাশিত হয়। এই সংস্করণে সূত্রাকারে একটি মুখবন্ধ ছিল। পূর্ববর্তী বছরে সংবাদমাধ্যমে উপন্যাসটির পক্ষে যে আত্মপক্ষ সমর্থন করেন, তারই কিয়দংশের ভিত্তিতে শিল্পীর অধিকার ও শিল্পের জন্যই শিল্প— এই তত্ত্বের সমর্থনে তিনি এই মুখবন্ধটি রচনা করেছিলেন। মুখবন্ধটির বিষয়বস্তু, রচনাভঙ্গি ও উপস্থাপনা এটির নিজস্ব অধিকারের ক্ষেত্রে সাহিত্য ও শিল্পের ইস্তেহার হিসেবে এটিকে বিখ্যাত করে তোলে। ১৮৯১ সালের এপ্রিল মাসে ওয়ার্ড, লক অ্যান্ড কোম্পানি গ্রন্থটির সংশোধিত সংস্করণ প্রকাশ করে। উল্লেখ্য, এই কোম্পানিই আগের বছর উপন্যাসটির সংক্ষিপ্ততর, অধিকতর জ্বালাময়ী পত্রিকা সংস্করণটি পরিবেশনার দায়িত্বে ছিল।
"দ্য পিকচার অফ ডোরিয়ান গ্রে" হল অস্কার ওয়াইল্ডের লেখা একমাত্র উপন্যাস। এই উপন্যাসটির একাধিক পাঠান্তর পাওয়া যায়: ১৮৯০ সালের পত্রিকা সংস্করণটির (১৩টি অধ্যায়ে) গুরুত্বপূর্ণ উপাদানগুলি পত্রিকা সম্পাদক জে. এম. স্টডার্ট প্রকাশের পূর্বে বাদ দেন। মূল "আনসেনসর্ড" সংস্করণ, যেটি "লিপিনকট’স মান্থলি ম্যাগাজিন"-এ প্রকাশের জন্য দাখিল করা হয়েছিল (এটিও ১৩টি অধ্যায়ে রচিত এবং এতে ওয়াইল্ডের মূল রচনাটি অবিকৃত ছিল), সেটি ২০১১ সালে হার্ভার্ড ইউনিভার্সিটি প্রেস থেকে প্রকাশিত হয়। অন্য একটি সংস্করণ ১৮৯১ সালে গ্রন্থাকারে প্রকাশিত হয়েছিল (২০টি অধ্যায়ে)। ১৯শ শতাব্দীর সাহিত্য হিসেবে "দ্য পিকচার অফ ডোরিয়ান গ্রে" হল গথিক কথাসাহিত্যের এমন একটি নিদর্শন যার বিষয়বস্তু "ফাউস্ট" থেকে গভীরভাবে ব্যাখ্যাত হয়েছে।
ডোরিয়ান গ্রে’র সৌন্দর্যে মুগ্ধ হয়ে চিত্রশিল্পী বাসিল হলওয়ার্ড ডোরিয়ান একটি পূর্ণদৈর্ঘ্যের তৈলচিত্র আঁকেন। হলওয়ার্ড বিশ্বাস করতেন, ডোরিয়ানের সৌন্দর্য চিত্রকর হিসেবে তাঁর শিল্পকলায় এক নতুন ধারার জন্ম দিয়েছে। বাসিলের মাধ্যমে ডোরিয়ানের সঙ্গে লর্ড হেনরি ওটনের পরিচয় হয়। কিছুদিনের মধ্যেই ডোরিয়ান লর্ড ওটনের আনন্দবাদী দৃষ্টিভঙ্গিতে মুগ্ধ হন। লর্ড ওটন মনে করতেন, সৌন্দর্য ও ইন্দ্রিয়সুখ চরিতার্থ করাই জীবনের পরম পুরুষার্থ।
ডোরিয়ান বুঝতে পারেন, তাঁর সৌন্দর্য একদিন আর থাকবে না। তাই তিনি নিজের আত্মা বিক্রি করে দেওয়ার ইচ্ছা প্রকাশ করেন, যাতে সেই তৈলচিত্রটি বার্ধক্যগ্রস্ত হয়ে পড়ে এবং তিনি চিরসুন্দর থেকে যান। তাঁর ইচ্ছা পূর্ণ হয়। ডোরিয়ান যুবক ও রূপবান থেকে লম্পট জীবন যাপন করতে শুরু করেন। অন্যদিকে তাঁর তৈলচিত্রটি বার্ধক্যগ্রস্ত হতে থাকে এবং প্রত্যেকটি আত্ম-বিধ্বংসী পাপের হিসেব রাখে।
ভাটিখাইন ইউনিয়ন
ভাটিখাইন বাংলাদেশের চট্টগ্রাম জেলার পটিয়া উপজেলার অন্তর্গত একটি ইউনিয়ন।
ভাটিখাইন ইউনিয়নের আয়তন ৫৪১ একর (২.১৯ বর্গ কিলোমিটার)। এটি পটিয়া উপজেলার সবচেয়ে ছোট ইউনিয়ন।
২০১১ সালের পরিসংখ্যান অনুযায়ী ভাটিখাইন ইউনিয়নের লোকসংখ্যা প্রায় ১৪ হাজার। এর মধ্যে পুরুষ প্রায় ৭ হাজার এবং মহিলা প্রায় ৭ হাজার।
পটিয়া উপজেলার মধ্যভাগে ভাটিখাইন ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের পশ্চিমে বড়লিয়া ইউনিয়ন, দক্ষিণে ছনহরা ইউনিয়ন, পূর্বে কচুয়াই ইউনিয়ন এবং উত্তরে পটিয়া পৌরসভা অবস্থিত।
ভাটিখাইন ইউনিয়ন পটিয়া উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম পটিয়া থানার আওতাধীন। এটি জাতীয় সংসদের ২৮৯নং নির্বাচনী এলাকা চট্টগ্রাম-১২ এর অংশ। এ ইউনিয়নের গ্রামগুলো হল:
ভাটিখাইন ইউনিয়নের স্বাক্ষরতার হার ৬০.২৫%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা ও ৩টি প্রাথমিক বিদ্যালয় রয়েছে।
ভাটিখাইন ইউনিয়নে যোগাযোগের প্রধান সড়ক পটিয়া-শোভনদণ্ডী সড়ক। প্রধান যোগাযোগ মাধ্যম সিএনজি চালিত অটোরিক্সা।
ভাটিখাইন ইউনিয়নে ১০টি মসজিদ, ১৬টি মন্দির ও ৭টি বিহার রয়েছে।
ভাটিখাইন ইউনিয়নের উপর দিয়ে প্রবাহিত হচ্ছে শ্রী মাই খাল, বগাহরা খাল এবং মরা খাল।
ভাটিখাইন ইউনিয়নের প্রধান হাট/বাজার হল ভাটিখাইন পোলের গোড়া (শ্মশান কালীর হাট) বাজার।
ব্যাটম্যান: আরকাম অ্যাসাইলাম
ব্যাটম্যান: আরকাম অ্যাসাইলাম ২০০৯ সালে প্রকাশিত ডিসি কমিকসের ব্যাটম্যান চরিত্রের উপর ভিত্তি করে নির্মিত একটি অ্যাকশন-অ্যাডভেঞ্জার ভিডিও গেম। এটি নির্মাণ করে রকস্টেডি স্টুডিওস এবং এইদোস ইন্টারেকটিভ ওয়ার্নার ব্রোস. ইন্টারেকটিভ এন্টারটেইনমেন্টের সাথে একত্রে প্লেস্টেশন ৩, এক্সবক্স ৩৬০ ভিডিও গেম কনসোল এবং মাইক্রোসফট উইন্ডোজের জন্য প্রকাশ করে। গেমটি কনসোলের জন্য বিশ্বব্যাপী মুক্তি পায় ২৫ আগস্ট, ২০০৯ এবং মাইক্রোসফট উইন্ডোজের জন্য মুক্তি পায় একই বছরের ১৫ সেপ্টেম্বর।
"আরকাম অ্যাসাইলাম" অভিজ্ঞ লেখক পল ডিনি লিখেছেন যা বহুদিন ধরে চলা কমিক বইকে ভিত্তি করে নির্মিত। গেমের প্রধান কাহিনীতে ব্যাটম্যানের প্রধান শত্রু, দ্য জোকার, আরকাম অ্যাসাইলামের নিয়ন্ত্রণ দখল এবং ব্যাটম্যানকে এর ভিতর তার বন্দী শত্রুদের সাথে আটক করার একটি বিশদ পরিকল্পনা করে। জোকার কাল্পনিক শহর গথাম সিটিকে লুকানো বোমা দিয়ে উড়িয়ে দেওয়ার হুমকি দেওয়ার কারণে ব্যাটম্যান অ্যাসাইলামের বন্দীদের সাথে লড়াই করতে এবং জোকারের পরিকল্পনা থামাতে বাধ্য হয়। কেভিন কনরয়, মার্ক হামিল এবং আর্লিন সরকিন যথাক্রমে ব্যাটম্যান, দ্য জোকার এবং হার্লে কুইন চরিত্রে কণ্ঠ দেন।
জাতীয় জলপথ ২
জাতীয় জলপথ ২ অসম রাজ্যের ব্রহ্মপুত্র নদে গঠন করা হয়েছে। নদীর শদিয়া থেকে বাংলাদেশ সীমান্ত পর্যন্ত জাতীয় জলপথ ২ এর অন্তর্গত। এই জাতীয় জলপথের দৈর্ঘ্য ৮৯১ কিলোমিটার। এই জলপথে ১১ টি জেটি গড়ে তুলা হয়েছপ। এর মধ্যে ১ টি জেটি স্থায়ী (পান্ডু বন্দর) ও বাকি ১০ টি ভাসমান বা অস্থায়ী। জলপথটি ১ সেপ্টেম্বর ১৯৮৮ সালে গঠন করা হয়। বর্তমানে জলপথটি আসামের পণ্য পরিবহনে গুরুত্ব পূর্ণ ভূমিকা রাখে। 
এই জলপথে ডিব্রুগড় ও বাংলাদেশ সীমান্তে সংকেত ব্যবস্থা তৈরি করা হয়েছে এবং বাতিঘর গঠন করা হয়েছে। এই জলপথে ভারত ও বাংলাদেশ এর মধ্যে পণ্য আমদানি - রপ্তানির কথা চলছে।
সুয়েজ খাল সেতু
সুয়েজ খাল সেতু বা মুবারক পেয়সি সেতু (যা "মিশরীয়-জাপানি মৈত্রী সেতু", "আল সালাম সেতু", বা "আল সালাম শান্তি সেতু" নামেও পরিচিত) এল কোয়ান্টারায় সুয়েজ খাল অতিক্রম করেছে। এটি মিশরের সিনাই উপদ্বীপের সঙ্গে বাকি মিশরের সংযোগ রক্ষা করে।
সেতুটি মিশর সরকার ও জাপান সরকারের প্রচেষ্টায় গড়ে উঠেছে। মার্চ ১৯৯৫ সালে তৎকালীন রাষ্ট্রপতি হোসনি মুবারকের জাপানে সফরকালের চুক্তির সম্মতি, সিনাই উপদ্বীপ বিকাশ করার একটি বড় প্রকল্পের অংশ হিসেবে, এই সেতু নির্মাণের ৬০% (১৩.৫ বিলিয়ন ইয়েন) অর্থ বহন করে জাপান সরকার। বাকি ৪০% অর্থ দেয় মিশর সরকার।
কাজিমা কর্পোরেশন এই সেতু নির্মাণের মূল নির্মাণ সংস্থা। সেতুটি ইস্পাত ও কংক্রিট সহযোগে নির্মাণ করা হয়েছে। এটি একটি ক্যাবল স্টেট সেতু। সেতুটির দৈর্ঘ্য এবং মূলখন্ডের দৈর্ঘ্য । নদীর বক্ষ থেকে সেতুটি উচু এবং সেতুর স্তম্বগুলির উচ্চতা । সেতুটি ১০ মিটার চওড়া। সেতুর নির্মাণ শুরু হয় ১৯৯৫ সালে এবং এর শুভ উদ্ভোধন হয় ২০০১ সালে।
জলতল থেকে সেতুটি ৭০ মিটার উচু হওয়ার কারণে সুয়েজ খাল দিয়ে ৬৮ মিটারের বেশি উচু জাহাজ যেতে দেওয়া হয় না।
মেট্রোপলিটান বিল্ডিং (কলকাতা)
মেট্রোপলিটান বিল্ডিং হল ভারতের পশ্চিমবঙ্গ রাজ্যের রাজধানী কলকাতা শহরের জওহরলাল নেহেরু রোডের উপর অবস্থিত একটি ভবন। এটি আগে হোয়াইটওয়ে লেইডল ডিপার্টমেন্ট স্টোর নামে পরিচিত ছিল। ব্রিটিশ শাসনকাল থেকেই এটি কলকাতার একটি বিখ্যাত ডিপার্টমেন্ট স্টোর। এই ভবনটি নিও-ব্যারোক স্থাপত্যশৈলীর একটি নিদর্শন। এতে গম্বুজ, একটি ক্লক টাওয়ার ও খিলানযুক্ত জানলা দেখা যায়। ১৯০৫ সালে এই ভবনটি নির্মিত হয়। স্বাধীনতার পর মেট্রোপলিটান লাইফ ইনসিওরেন্স কোম্পানি এই ভবনটির মালিকানা হস্তগত করে। তাই এই ভবনটি ‘মেট্রোপলিটান বিল্ডিং’ নামে পরিচিতি লাভ করে।
মেট্রোপলিটান বিল্ডিং-টি শহিদ মিনার ও গ্র্যান্ড হোটেলের কাছে অবস্থিত।
মেট্রোপলিটার বিল্ডিং একটি বৃহদাকার ভবন। এই ভবনের চার কোণে চারটি গম্বুজযুক্ত মিনার রয়েছে। এগুলি উচ্চ প্যাভিলিয়নের উপর স্থাপিত। একতলাটি বৈশিষ্ট্যবিহীন। একতলায় অর্ধ্ববৃত্তাকার খিলানযুক্ত তোরণ দেখা যায়। ভবনের সম্মুখভাগে অভিক্ষিপ্ত ত্রিকোণাকার গবাক্ষ দেখা যায়। এগুলিতে সাধারণ স্তম্ভ ও কোরিন্থিয়ান শীর্ষভাগ দেখা যায়। সংস্কারের পর এখনও মেট্রোপলিটান বিল্ডিং কলকাতার একটি গুরুত্বপূর্ণ দর্শনীয় স্থান। জনাকীর্ণ চৌরঙ্গি অঞ্চলে বহুদূর থেকে এটিকে দেখা যায়।
১৯৯১ সালে মেট্রোপলিটান বিল্ডিং-এর উপরের তলায় একটি বিধ্বংসী আগুন লাগে। এই আগুনে ১৯শ শতাব্দীর শেষ ভাগে প্রতিষ্ঠিত বিশ্বের প্রাচীনতম কার্যকর ফটোগ্রাফি স্টুডিও বোর্ন অ্যান্ড শেফার্ডের, অনেক মূল নেগেটিভ পুড়ে যায়।
ভারতীয় জীবনবিমা নিগম (এলআইসি) ভবনটি সংস্কার করে। তবে এটি এখনও একটি বাণিজ্যিক ভবন। ভবনের বাইরের দেওয়ালে সাদা ও সোনালি রঙ করা হয়েছে। সংস্কারের সময় ভবনের অভ্যন্তরভাগেও প্রচুর পরিবর্তন আনা হয়েছে।
অলিম্পিকে ব্রিটিশ ভার্জিন দ্বীপপুঞ্জ
ব্রিটিশ ভার্জিন দ্বীপপুঞ্জ প্রথম অলিম্পিক গেমসে অংশগ্রহণ করে ১৯৮৪ সালে, এবং তারপর থেকে প্রত্যেক গ্রীষ্মকালীন অলিম্পিকে প্রতিদ্বন্দ্বিতা করে আসলেও এখন পর্যন্ত কোন পদক অর্জন করতে পারেনি।
শীতকালীন অলিম্পিক গেমসে ব্রিটিশ ভার্জিন দ্বীপপুঞ্জ ১৯৮৪ সালে অংশগ্রহণ করলেওও ১৯৮৮ থেকে ২০১০ গেমস পর্যন্ত অংশগ্রহণ করেনি। তবে রাশিয়ার সোচিতে অনুষ্ঠিত ২০১৪ শীতকালীন গেমসে পুনরায় ফিরে আসে।
মাগুরা সরকারি উচ্চ বিদ্যালয়
মাগুরা সরকারি উচ্চ বিদ্যালয় বাংলাদেশের মাগুরা জেলার একটি শিক্ষা প্রতিষ্ঠান।
এই উচ্চ বিদ্যালয়টি মাগুরা জেলায় ঢাকা-মাগুরা-কুষ্টিয়া মহাসড়কের উত্তর পার্শ্বে ভায়না নামক স্থানে (২৩.৪৮° উত্তর ৮৯.৪১° পূর্ব) অবস্থিত।
ঊনবিংশ শতাব্দীর ত্রিশের দশকে মাগুরা শহরের দুই মাইল পশ্চিমে শিবরামপুর গ্রামে স্থানীয় শিক্ষানুরাগী ব্যক্তিবর্গের প্রচেষ্টায় মাইনর স্কুল হিসেবে এটি প্রতিষ্ঠিত হয়েছিল। ১৮৫৪ সালকেই স্কুলের প্রতিষ্ঠাকাল হিসেবে গণ্য করা হয়। ১৮৬০ সালে বিদ্যালয়টি কলকাতা বিশ্ববিদ্যালয় কর্তৃক উচ্চ ইংরেজি বিদ্যালয় হিসেবে অনুমোদন লাভ করে। ১৮৭৬ সালে আকস্মিক অগ্নিকান্ডে বিদ্যালয়টি পুড়ে যায়। এই সময় বিদ্যালয়টির প্রতিষ্ঠাতা প্রধান শিক্ষক যোগেন্দ্রনাথ সিনহার অক্লান্ত প্রচেষ্টা এবং তদানীন্তন মহকুমা প্রশাসক কালীপ্রসন্ন সিংহ-এর পৃষ্ঠপোষকতা ও অর্থানুকূল্যে একটি পাকা ইমারতে বিদ্যালয় ভবনটি স্থানান্তরিত হয় যেখানে আজ মাগুরা মহিলা কলেজের মূল ভবন অবস্থিত। বিদ্যালয়টি ১৯৮১ সালের ১ আগস্ট বর্তমান অবস্থানে স্থানান্তরিত হয়। এই সময়ের মধ্যে বিদ্যালয়টি একাধিকবার স্থান পরিবর্তনের সাথে সাথে নামও পরিবর্তিত হয়েছে। প্রথমে শিবরামপুর মাইনর স্কুল হতে মাগুরা উচ্চ ইংরেজি বিদ্যালয়, এরপর ১৯৬০ এর দশকে নামকরণ হয় মাগুরা মডেল হাইস্কুল এবং সর্বশেষ ১৯৭০ সালে বিদ্যালয়টির নামকরণ হয় মাগুরা সরকারি উচ্চ বিদ্যালয়।
বর্তমান বিদ্যালয়টি প্রায় জমির উপর অবস্থিত। বিদ্যালয়টিতে বৃহৎ ‘L’ আকৃতির দ্বিতল ভবনসহ প্রধান শিক্ষকের বাসভবন রয়েছে। মোট শ্রেণিকক্ষ রয়েছে ১৬টি, অফিস কক্ষ ৩টি, গবেষণাগার ২টি, লাইব্রেরি ১টি, মসজিদ ১টি, খেলার মাঠ ১টি এবং পুকুর রয়েছে ১টি।
বর্তমানে স্কুলে ছাত্রসংখ্যা প্রায় বারোশত এবং শিক্ষক-শিক্ষিকার সংখ্যা ৩৮। ষষ্ঠ থেকে দশম পর্যন্ত মোট ৫টি শ্রেণিতে শাখা রয়েছে ১১টি। নবম ও দশম শ্রেণিতে চালু আছে বিজ্ঞান ও মানবিক বিভাগ।
খেলাধুলা বিশেষত ক্রিকেট, ফুটবল, দাবা, বিতর্ক, বিজ্ঞান মেলা, সাংস্কৃতিক প্রতিযোগিতা, রেডক্রিসেন্ট, স্কাউট, বিএনসিসি প্রোগ্রামে অংশগ্রহণ করে বিদ্যালয়টি সুনাম অর্জন করেছে। এছাড়া বিদ্যালয়টি "সৃজনী" নামে একটি নিয়মিত বর্ষপুস্তক প্রকাশ করে থাকে।
অলিম্পিকে ক্যামেরুন
ক্যামেরুন ১৯৬৪ সালে অলিম্পিক গেমসে অভিষেকের পর থেকে সকল গ্রীষ্মকালীন অলিম্পিকে প্রতিদ্বন্দ্বিতা করে আসছে। যদিও ১৯৭৬ গ্রীষ্মকালীন অলিম্পিকে নিউজিল্যান্ডের অংশগ্রহণের প্রতিবাদে আফ্রিকান বয়কটের অংশ হিসাবে তিনদিন প্রতিযোগিতা চলার পরে বয়কট করেছিল। এছাড়া ২০০২ শীতকালীন অলিম্পিকে ক্যামেরুনের একজন ক্রীড়াবিদ প্রতিযোগিতায় অংশগ্রহণ করেছিল।
ক্যামেরুনের ক্রীড়াবিদগণ ২০০০ গ্রীষ্মকালীন অলিম্পিকে ফুটবলে স্বর্ণ পদক সহ মোট পাঁচটি পদক জিতেছে। তবে শীতকালীন অলিম্পিক গেমসে কোন পদক জিততে পারেনি।
ক্যামেরুনের জাতীয় অলিম্পিক কমিটি ১৯৬৩ সালে গঠিত হয়।
মারিও মিরান্ডা
পদ্মবিভুষন মারিও মিরান্ডা  (Mario João Carlos do Rosario de Brito Miranda) (২রা মে ১৯২৬- ১১ ডিসেম্বর ২০১১), ছিলেন একজন ভারতীয় কার্টুনিস্ট ও চিত্রকর, যার ক্রিয়া-কর্মের পরিধি ছিলো গোয়া রাজ্যের লউটলিম কে ঘিরে।
মিরান্ডা যুক্ত ছিলেন দ্য টাইমস অব ইন্ডিয়া ও ইকনমিক টাইমস এর মত মুম্বাইয়ের অনেক নামী পত্রিকার সাথে, মূলত ইলাস্ট্রেশনের কাজের জন্য। তিনি তাঁর মৃত্যুর পর ২০১২ খ্রীঃ -তে পদ্মবিভুষণ দ্বারা সম্মানিত হন।
যাত্রাবাড়ি উড়ালপুল
যাত্রাবাড়ি উড়ালপুল বা মেয়র মোহম্মদ হানিফ উড়ালপুল হলো ঢাকার দক্ষিণ অঞ্চলের একটি উড়ালপুল । এটি ঢাকা-চট্টগ্রাম মহাসড়োকের সঙ্গে ঢাকাকে যুক্ত করেছে।এটি বাংলাদেশ এর দীর্ঘতম ফ্লাইওভার।এরদৈর্ঘ্য ১০.৬ কিমি।মূল ফ্লাইওভারটির দৈর্ঘ্য ৪.১ কিমি ও সংযোগকারি সড়কের দৈর্ঘ্য ৬.২ কিমি। এটি ঢাকার চানখা'রপুল থেকে শুরু করে যাত্রাবাড়িতে শেষ হয়েছে। ফ্লাইওভারটি চার লেনের এবং সংযোগকারি সড়ক গুলি ২ লেনের। এই ফ্লাইওভার গুলিস্থান ও যাত্রাবাড়ির মধ্যে যানজট কময়েছে।
চার লেনবিশিষ্ট এই উড়ালসড়কে ছয়টি প্রবেশ ও সাতটি বেরোনোর পথসহ মোট ১৩টি ওঠা-নামার পথ (র্যাম্প) রয়েছে।প্রায় ১০.৬ কিলোমিটার দীর্ঘ এই ফ্লাইওভার চালু হওয়ার পর রাজধানীর একাংশে যানজট অনেক কমে আসবে বলে ধারণা করা হচ্ছে। পাবলিক প্রাইভেট পার্টনারশিপ (পিপিপি) পদ্ধতিতে নির্মিত দেশের এটি প্রথম ফ্লাইওভার।
দীর্ঘতম এই ফ্লাইওভারে যানবাহন প্রবেশের সময় টোল দিতে হবে না। বের হওয়ার পথে টোলের জন্য নির্ধারিত অর্থ দিতে হবে। তবে জনসাধারণের প্রবেশে কোন বাধা থাকবে না, টোলও দিতে হবে না। যানবাহন অনুযায়ী নির্ধারিত টোলের হার: ট্রেইলার ২০০ টাকা, ট্রাক ১৫০ টাকা, বাস ১৫০ টাকা, ট্রাক (চার চাকা) ১০০ টাকা, মিনি বাস ১০০ টাকা, পিকআপ ৭৫ টাকা, মাইক্রোবাস ৫০ টাকা, জিপ ৪০ টাকা, প্রাইভেট কার ৩৫ টাকা, অটোরিক্সা ১০ টাকা, দুই চাকার বাহন ৫ টাকা।
অলিম্পিকে কেইম্যান দ্বীপপুঞ্জ
কেইম্যান দ্বীপপুঞ্জ প্রথম ১৯৭৬ সালে অলিম্পিক গেমসে অংশগ্রহণ করলেও ১৯৮০ গেমসে যুক্তরাষ্ট্রের নেতৃত্বে বয়কট করেছিল। ১৯৮৪ গেমসে কেইম্যান দ্বীপপুঞ্জ পুনরায় ফিরে আসে এবং তারপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করে আসছে।
কেইম্যান দ্বীপপুঞ্জ শীতকালীন অলিম্পিক গেমসে প্রথম ২০১০ সালে অংশগ্রহণ করে। ২০১৪ শীতকালীন অলিম্পিকেও অংশগ্রহণ করেছে।
১৯৬৩ সালে জ্যামাইকান স্বাধীনতা অর্জনের পর কেইম্যান দ্বীপপুঞ্জ ব্রিটিশ শাসিত অঞ্চল হিসাবে জ্যামাইকা থেকে আলাদা হয়ে যায়। ১৯৭৩ সালে কেইম্যান দ্বীপপুঞ্জ অলিম্পিক কমিটি গঠিত হয় এবং ১৯৭৬ সালে আইওসির স্বীকৃতি লাভ করে।
বার্থা বেঞ্জ
বার্থা বেঞ্জ () (৩ মে ১৮৪৯ - ৫ মে ১৯৪৪) ছিলেন একজন জার্মান পথিকৃত। তিনি মোটরগাড়ির উদ্ভাবক হিসেবে বিখ্যাত কার্ল ফ্রেডরিখ বেঞ্জ এর সহধর্মিনী এবং ব্যবসায়িক অংশীদার ছিলেন। ১৮৮৮ সালে, মোটরগাড়ি চালিয়ে বেশি দূরত্ব অতিক্রমকরা ব্যক্তিদের মধ্যে তিনি ছিলেন প্রথম ব্যক্তি। এইরকমটা করার মাধ্যমে তিনি বেঞ্জ পেটেন্ট-মোটরওয়াগেনকে বিশ্ববাসীর নজরে নিয়ে আসেন এবং কোম্পানী তার প্রথম বিক্রয় পেয়েছিল।
বোম্বে হাই
বোম্বে হাই বা মুম্বাই হাই হল ভারতের মুম্বাই এর উপকূল থেকে ১৭৬ কিলোমিটার দূরে সমুদ্রগর্ভে অবস্থাত একটি তৈল ক্ষেত্র। এই তৈল ক্ষেত্রটি রাশিয়া এবং ভারত এর ওএনজিসি যৌথ ভাবে অনুষন্ধানের মাধ্যমে ১৯৬৫ সালে অবিষ্কৃত হয়। এটিই ভারতের সর্ববৃহত তৈল খনি। এই তৈল ক্ষত্রটি পূর্ব পশ্চিমে ৬৫ কিমি ও উত্তর দক্ষিনে ২৩ কিমি লম্বা।
এর মোট আয়তন ১,৪৯৫ বর্গকিমি।
১৯৬৪-৬৭ সালে খাম্বাত উপসাগর (পূর্বে কাম্বা) এর মানচিত্রায়নের সময় ভূতাত্ত্বিক অনুসন্ধান জাহাজ "একাডেমিক আরখাঁজেলস্কি" থেকে পরিচালিত একটি ভারতীয় তেল অনুসন্ধানের দল দ্বারা বোম্বে হাই তেলক্ষেত্র আবিষ্কৃত হয়, এরপর ১৯৭২ সালে একটি বিস্তারিত জরিপ চালানো হয়। ক্ষেত্রের নামকরণ করা হয় ১৯৬৫ সালে একটি জরিপ চালানোর একটি দল থেকে, যারা বোম্বের পেড্ডার রোডের কম্বাল্লা হিলয়ের রশ্মি বিল্ডিংয়ে তেলক্ষেত্রটির বিশ্লেষণ করে। ১৯৭৪ সালে তেলক্ষেত্রটিতে প্রথম উপকূলবর্তী তেল কূপ খনন করা হয়।
প্রতিটি তেল সম্পদ শিলার জন্য প্রধানত লবণ গম্বুজ, প্রবাল প্রাচীর, ফল্ট ফাঁদ এবং ভাঁজ ফাঁদের কাঠাম গঠনের প্রয়োজন। বোম্বে হাই ক্ষেত্রে, কাঠামোটি "উত্তর-উত্তরপশ্চিম থেকে দক্ষিণ-দক্ষিণপূর্ব দিকে ৬৫ কিলোমিটার লম্বা এবং ২৩ কিলোমিটার চওড়া", এবং এটিই সবচেয়ে সম্ভাব্য কারণ তেলক্ষেত্রটিকে "বোম্বে হাই" নামে ডাকার।
এটি একটি কার্বনেট ভান্ডার, প্রধান উৎপাদনকারী এলাকা, এল-৩ যা লগুনাল, আলাল টিপ, ফেরামিনিফেরাল ঢিবি এবং এরপর উপকূলীয় মার্শের পললযুক্ত চক্রের মধ্যবর্তী মধ্যম মায়োসিন পাথর দ্বারা আবদ্ধ। বোম্বে হাই তিনটি ব্লক পূর্ব-পশ্চিম ট্রেন্ডিং ফল্ট দ্বারা বিভক্ত, ব্লক তিনটি গ্যাস-তেলের সংযোগ দ্বারা নিজেদের মধ্যে যুক্ত, কিন্তু তা প্রায় ১,৩৫৫ মিটার গভীরে।
এই তৈল ক্ষেত্রটি ২০০৪ সালে ভারতের মোট খনিজ তেলের যোগানের ১৪% প্রদান করে এবং দেশজ উৎপাদের ৩৮% উৎপাদন করে।
২৫ শে জুলাই, ২০০৫ সালে একটি অগ্নিকান্ডে প্রধান উৎপাদন প্ল্যাটফর্মটি ধ্বংস হয়ে যায়, ভারতীয় উপকূলরক্ষী বাহিনীর উদ্ধার অভিযান সত্ত্বেও কমপক্ষে ২২ জন মানুষ মারা যায়। প্ল্যাটফর্মটি ১,১০,০০০ ব্যারেল প্রতি দিন (১৭,০০০ ঘনমিটার/দিন), অথবা ভারতের তেল উৎপাদন ১৫% উৎপাদন করছিল। এটি পুনর্নির্মাণ করতে সময় লাগে ৪ মাস এবং আনুমানিক প্রায় ₹১,২০০ কোটি টাকা বা $৩০০ মিলিয়ন মার্কিন ডলার খরচ হয়
ওএনজিসি এপ্রিল ২০০৭ সালে এমএইচএন মধ্যে যুক্ত এবং শীর্ষস্থানীয় সুবিধাগুলির সঙ্গে সাতটি পাইপলাইন নির্মাণের অনুমোদন করে। এই পাইপলাইন মুম্বাই হাই অশোধিত তেল থেকে সর্বোত্তম ব্যবহার জন্য অত্যাবশ্যক।
মধ্য প্রাচ্যের উৎপাদিত অশোধিত তেলের থেকে বম্বে হাই থেকে উৎপাদিত অশোধিত তেলের খুব ভালো মানের বলে বিবেচিত হয়। বোম্বে হাই তেলক্ষেত্রের অশোধিত তেলে ৬০% এর বেশি প্যারাফিনিক উপাদান রয়েছে এবং মধ্য প্রাচ্যের হালকা অশোধিত তেলে মাত্র ২৫% প্যারাফিন রয়েছে।
২০০৯ সালের নভেম্বরে, বোম্বে হাই তেলক্ষেত্রে উৎপাদনের পরিমাণ ছিল ৩,৪৭,১৯৭ ব্যারেল প্রতি দিন (৫৫,১৯৯.৯ ঘনমিটার/দিন), যা ভারতের গার্হস্থ্য তেল উৎপাদন অর্ধেক।
২০১৮ সালের হিসাবে তেল ক্ষেত্রের উৎপান ছিল ২,০৫,০০০ ব্যারেল প্রতি দিন (৩২,৬০০ ঘনমিটার/দিন)।
কাহো না... প্যায়ার হ্যায়
কহো না... পেয়্যার হ্যায় (বাংলা অনুবাদে: "বলো না... ভালবাসি") হল ২০০০ সালে মুক্তিপ্রাপ্ত একটি ভারতীয় রোম্যান্টিক থ্রিলার চলচ্চিত্র। এই চলচ্চিত্রটির পরিচালক ছিলেন রাকেশ রোশন। এই ছবিতেই তাঁর পুত্র হৃতিক রোশন ও আমিশা প্যাটেল প্রথম আত্মপ্রকাশ করেন। ছবিতে হৃতিককে রোহিত ও রাজের দ্বৈত চরিত্রে দেখা যায়।
"কহো না... পেয়্যার হ্যায়" ২০০০ সালের বলিউডের সফলতম ছবি। পরে "লিমকা বুক অফ রেকর্ডস্‌"-এ সর্বাধিক সংখ্যক (১০২টি) পুরস্কার-প্রাপ্ত বলিউড ছবি হিসেবে এটি নাম তোলে। এই ছবির প্রযোজক ও পরিচালক হিসেবে রাকেশ রোশন প্রথম ফিল্মফেয়ার পুরস্কার লাভ করেন। হৃতিক তাঁর অভিনয়ের জন্য প্রশংসিত হন। এই ছবিতে অভিনয় করেই তিনি একসঙ্গে ফিল্মফেয়ার শ্রেষ্ঠ পুরুষ অভিষেক পুরস্কার ও ফিল্মফেয়ার শ্রেষ্ঠ অভিনেতা পুরস্কার পান। তিনিই একমাত্র অভিনেতা যিনি এই দুটি পুরস্কার একসঙ্গে পেয়েছেন।
"কহো না... পেয়্যার হ্যায়" ছবির সাফল্যে উদ্বুদ্ধ হয়ে পিতাপুত্র জুটি পরবর্তী কয়েকটি ছবিতে একসঙ্গে কাজ করেন। এগুলির মধ্যে উল্লেখযোগ্য "কোই... মিল গায়া", "কৃষ", "কৃষ ৩" ও "কাইটস্‌"।
এই ছবির প্রথমার্ধ্বের শেষে দেখা যায়, নায়ক একটি দুর্ঘটনায় মৃত বলে জানা যাচ্ছে এবং ছবির দ্বিতীয়ার্ধ্বে দেখা যায়, নায়িকাকে মানসিক অবসাদ থেকে মুক্ত করার জন্য কাকার বাড়িতে পাঠানো হচ্ছে। যাত্রাপথে নায়িকা নায়কের মতো দেখতে একজনকে দেখে চমকে উঠছে। পরে নায়িকা তাকেই একটি ডিস্কোথেকে আনন্দের সঙ্গে নাচতে দেখছে। এই ঘটনাটি ১৯৮৬ সালের কন্নড় চলচ্চিত্র "কথা সপ্তমী" থেকে অনুপ্রাণিত।
মেহের আলী শাহ
মেহের আলী শাহ (জন্ম: ১ রমজান ১২৭৫ হিজরী/১৪ এপ্রিল ১৮৫৯, গুলরা শরীফ, মৃত্যু: মে ১৯৩৭)) পাকিস্তানের একজন্ উল্লেখযোগ্য সুফি। তিনি ১৮৫৯ সালে পাকিস্তানের গুলরা শরীফে জন্মগ্রহণ করেন। তিনি চিশতিয়া তরিকার সুফি ছিলেন। হানাফি আলেম হিসেবে তিনি আবদুল হক দেহলভীর অবস্থান সমর্থন করেছেন এবং আহমদিয়া-বিরোধী আন্দোলনের একজন শীর্ষস্থানীয় নেতা ছিলেন। তিনি অনেক গ্রন্থ লিখেছেন, এর মধ্যে বিশেষভাবে উল্লেখযোগ্য হচ্ছে মির্যা গোলাম আহমদের আহমদীয়া মুসলিম আন্দোলনের সমালোচনা করে রচিত সমালোচনামূলক গ্রন্থ "সাইফ এ চিশতিয়া" ("চিশতিয়া তরিকার তরবারি")।
মেহের আলী শাহ ছিলেন সিলসিলা-এ-চিশতিয়া নিজামিয়ার পীর শামস উদ-দিনের শিষ্য এবং খলিফা (আধ্যাত্বিক প্রতিনিধি)। তার জীবনী মেহের-এ-মুনীর গ্রন্থে বর্ণিত রয়েছে তিনি মক্কায় হাজী ইমদাদুল্লাহ মুহাজির মাক্কীর সাথে সাক্ষাত করার পর ইমদাদুল্লাহর খলিফাও মনোনীত হয়েছিলেন।
অলিম্পিকে কলম্বিয়া
কলম্বিয়ার অলিম্পিক গেমসে প্রথম অংশগ্রহণ করে ১৯৩২ গ্রীষ্মকালীন অলিম্পিকে। এরপর থেকে কলম্বিয়া ১৯৫২ গেমস বাদে সকল গ্রীষ্মকালীন অলিম্পিক গেমসে প্রতিনিধিত্ব করে আসছে। কলম্বিয়া শীতকালীন অলিম্পিক গেমসের মধ্যে শুধুমাত্র ২০১০ শীতকালীন অলিম্পিকে অংশগ্রহণ করেছে।
কলম্বিয়ান ক্রীড়াবিদগণ ৮টি ভিন্ন ক্রীড়ায় মোট ১৯ টি পদক জিতেছে। কলম্বিয়ান ক্রীড়াবিদদের মধ্যে প্রথম স্বর্ণ পদক জিতে মারিয়া ইসাবেল উরুতিয়া, তিনি ২০০০ গ্রীষ্মকালীন অলিম্পিকে ভারোত্তোলন ৭৫ কেজি বিভাগে স্বর্ণ পদক জিতেছিলেন।
কলম্বিয়ার জাতীয় অলিম্পিক কমিটি ১৯৩৬ সালে গঠিত হয় এবং ১৯৪৮ সালে আন্তর্জাতিক অলিম্পিক কমিটি আইওসির স্বীকৃতি লাভ করে।
জয়দেবপুর
"জয়দেবপুর থানা " বাংলাদেশের গাজীপুর জেলার একটি প্রশাসনিক এলাকা।
গাজীপুর জেলা মূলতঃ ঢাকার উত্তর পাশের জেলা।জয়দেবপুর থানা গাজীপুর জেলার মাঝখানে অবস্থিত। উত্তরে শ্রীপুর উপজেলা, দক্ষিণে গাজীপুর সিটি করপোরেশন, পূর্বে কালীগঞ্জ ও শ্রীপুর উপজেলা এবং পশ্চিমে কালিয়াকৈর উপজেলা অবস্থিত।
এগুলো হলোঃ
গাজিপুর সিটি করপরেশন
এখানকার প্রধান শিক্ষা প্রতিষ্ঠানগুলো হলোঃ রাণী বিলাসমণি সরকারী বালক উচ্চ বিদ্যালয়, গাজীপুর ক্যান্টনমেন্ট বোর্ড উচ্চ বিদ্যালয়, জয়দেরপুর সরকারি গার্লস স্কুল, সিকিউরিটি প্রিন্টিং করপোরেশন উচ্চ বিদ্যালয়, গাজীপুর ক্যান্টনমেন্ট বোর্ড কলেজ, ভাওয়াল বদরে আলম সরকারি কলেজ, গাজীপুর সরকারি মহিলা কলেজ, ঢাকা প্রকৌশল ও প্রযুক্তি বিশ্ববিদ্যালয়
কাজী আজিমউদ্দিন বিশ্ববিদ্যালয় কলেজ।
আইলহাঁস ইউনিয়ন
আইলহাঁস বাংলাদেশের আলমডাঙ্গা উপজেলার অন্তর্গত একটি ইউনিয়ন।
মোট আয়তন ৬,১৭৯ একর।
জনসংখ্যা নারী এবং পুরুষের সংখ্যা ১৫,৭৬৬ (পনেরো হাজার সাতশত ষেষ্ট্টি) জন।
ঘোলদাড়ী শাহী মসজিদটি বৃহত্তর কুষ্টিয়া চুয়াডাঙ্গা জেলার প্রথম মসজিদ। এই মসজিদটি ঘোদাড়ী বাজর থেকে প্রায় ১ কিঃ মিঃ দক্ষিন পূর্ব দিকে অবস্থিত। এখান থেকেই এই জেলায় গুলোর প্রথম ইসলাম প্রচার শুরু হয়। বর্তমানে এটিই এই ইউনিয়নের একমাত্র দর্শনীয় স্থান।
তথ্য সূত্রঃ আইলহাঁস ইউনিয়ান - জাতীয় তথ্য বাতায়ন।
রখুনি কান্ত জমিদার বাড়ি
রখুনি কান্ত জমিদার বাড়ি দিনাজপুর জেলায় অবস্থিত বিরামপুর উপজেলার অন্যতম প্রত্নস্থল হিসেবে পরিচিত। জমিদার রখুনি কান্ত এখানে বাস করতে বলে জানা যায়।
বিরামপুর অঞ্চলের শাসক এবং জমিদার রখুনি কান্ত তাঁর বসবাসের জন্য একটি বাড়ি নির্মাণ করে। ১৯৭১ সালের যুদ্ধের সময় সে এ স্থান থেকে চলে যায়।
অলিম্পিকে কোস্টা রিকা
কোস্টারিকা প্রথম ১৯৩৬ সালে অলিম্পিক গেমসে অংশগ্রহণ করে, কিন্তু পরের চারটি অলিম্পিয়াডে অংশগ্রহণ করেনি। ১৯৬৪ গ্রীষ্মকালীন গেমসে কোস্টারিকা পুনরায় অংশগ্রহণ করে। গ্রীষ্মকালীন অলিম্পিক ছাড়াও কোস্টারিকা ১৯৮০ সালে শীতকালীন অলিম্পিক গেমসে অংশগ্রহণ শুরু করে।
কোস্টারিকার ক্রীড়াবিদগণ গ্রীষ্মকালীন অলিম্পিকে ৪টি পদক জিতেছে। তার মধ্যে ১টি স্বর্ণ সহ তিনটি পদক জিতেছে ক্লাউডিয়া পল এবং অন্য পদক জয়ী ক্রীড়াবিদ হলেন সিলভিয়া পল। চারটি পদক সাঁতারে অর্জন করেছে।
কোস্টারিকার জাতীয় অলিম্পিক কমিটি ১৯৩৬ সালে গঠিত হয় এবং একই বছর আইওসির স্বীকৃতি লাভ করে।
প্যাটসি হেনড্রেন
ইলিয়াস হেনরি হেনড্রেন (; জন্ম: ৫ ফেব্রুয়ারি, ১৮৮৯ - মৃত্যু: ৪ অক্টোবর, ১৯৬২) মিডলসেক্সের টার্নহাম গ্রীন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান ছিলেন। পাশাপাশি ডানহাতে অফ ব্রেক বোলিংয়েও পারদর্শীতা দেখিয়েছেন প্যাটসি হেনড্রেন।
ষোল বছর বয়সে লর্ডসে গ্রাউন্ডস্টাফ হিসেবে যোগ দেন। ১৯০৭ সালে মিডলসেক্স কাউন্টি ক্রিকেট ক্লাবের পক্ষে প্রথম-শ্রেণীর ক্রিকেটে অভিষেক ঘটে তাঁর। কিন্তু প্রথম দিন খেলা শেষে দর্শকদের কারণে পীচ ক্ষতিগ্রস্ত হয়। ফলে তিনি ব্যাট করতে পারেননি। পরের বছর নয় খেলায় অংশ নিয়েছিলেন ও দলের অপরিহার্য খেলোয়াড়ে পরিণত হন। ১৯১১ সালের পূর্বে একটি শতক হাঁকান। প্রথম বিশ্বযুদ্ধ শুরু হলে কাউন্টি চ্যাম্পিয়নশীপ বাঁধাগ্রস্ত হয়। যুদ্ধ শেষ হবার পর তিনি আর কখনো এক মৌসুমে ৪০ গড় সংগ্রহ করতে পারেননি। ১৯১৯ সালে ৬০-এর অধিক গড়ে ১,৬৫৫ রান তোলেন। ফাস্ট বোলিংয়ের বিপক্ষে সেরা ক্রিকেটারের ভূমিকায় অবতীর্ণ হতেন তিনি।
খেলোয়াড়ী জীবনের শুরুতে ফুটবলার হিসেবেও অংশগ্রহণ করেছেন তিনি। ব্রেন্টফোর্ড, কিউপিআর, ম্যানচেস্টার সিটি ও কভেন্ট্রি সিটির পক্ষে উইং ফরোয়ার্ড হিসেবে খেলেছেন।
দুই বিশ্বযুদ্ধের মাঝামাঝি সময়কালে হেনড্রেন সর্বাপেক্ষা সেরা ইংরেজ ব্যাটসম্যানের মর্যাদা উপভোগ করেন। এ সময়ে তিনি ৫১ টেস্টে অংশ নিয়ে ৪৭.৬৩ গড় রান তোলেন। স্যার জ্যাক হবস ও ফ্রাঙ্ক ওলি’র পর প্রথম-শ্রেণীর ক্রিকেটে তৃতীয় সর্বোচ্চ ৫৭,৬১১ রান সংগ্রহ করেন। এছাড়াও, দলীয় সঙ্গী হবসের পর ১৭০ সেঞ্চুরি করে সর্বকালের সেরাদের তালিকায় দ্বিতীয় অবস্থানে রয়েছেন। এরফলে তাঁকে 'সেরা ক্রিকেটার ও সেরা সঙ্গীরূপে' আখ্যায়িত করা হয়ে থাকে।
১৯২০-২১ মৌসুমে অ্যাশেজ সিরিজে অংশগ্রহণের লক্ষ্যে তাঁকে দলে অন্তর্ভূক্ত করা হয়। সিডনি টেস্টের মাধ্যমে তাঁর অভিষেক ঘটে। দ্বিতীয় ইনিংসে ৫৮ রান করলেও অস্ট্রেলিয়া দল ৩৭৭ রানের বিশাল ব্যবধানে জয় পায়। ঐ সিরিজে তিনি আরও দু'টি অর্ধ-শতক করেন। ফলশ্রুতিতে ১৯২১ সালে ফিরতি অ্যাশেজে একই দলের বিপক্ষে খেলেন। কিন্তু চার ইনিংসে মাত্র ১৭ রান তুলে ব্যর্থতার ষোলকলা পূরণ করেন।
১৯২৩ সালে হেনড্রেন তাঁর সেরা সময় অতিবাহিত করেন। ঐ মৌসুমে ১৩ সেঞ্চুরি সহযোগে ৩,০১০ রান তোলেন। এরফলে পরের বছর ইংল্যান্ড দলে পুণরায় খেলার জন্য ডাক পান ও দক্ষিণ আফ্রিকার বিপক্ষে ১৩২.৬৬ গড় রান তোলেন। এরপর ১৯২২ থেকে ১৯২৮ মেয়াদে প্রত্যেক বছরই তিনি ৫৬-এর অধিক গড়ে রান তুলেছিলেন। এছাড়াও, ১৯২২ ও ১৯২৮ সালে তিনি পুণরায় ১৩ সেঞ্চুরি হাঁকান। শেষ বছরটিতে তিনি তাঁর মৌসুমের সর্বোচ্চ ৩,৩১১ রান করেন।
খেলোয়াড়ী জীবন থেকে অবসর নেয়ার পর উইলফ্রেড রোডসের পরিবর্তে হ্যারো স্কুলে কোচিংয়ের দায়িত্ব পান। পরবর্তীতে ১৯৫২ থেকে ১৯৬০ মেয়াদে মিডলসেক্সের স্কোরারের দায়িত্বে ছিলেন। শারীরিক অসুস্থতার কারণে তাঁকে হাসপাতালে প্রেরণ করা হয় ও ৭৩ বছর বয়সে লন্ডনের হুইটিংটন হসপিটাল টুটিং ব্যাকে তাঁর দেহাবসান ঘটে।
প্যাটসি’র ভাই ডেনিস হেনড্রেন মিডলসেক্সের পক্ষে নয়টি প্রথম-শ্রেণীর খেলায় অংশ নিয়েছিলেন। দ্বিতীয় ভাই জন ডেলভিল উডের যুদ্ধে রয়্যাল ফাসিলিয়ার্সে দায়িত্ব পালনকালে নিহত হন।
১৯২০ সালে উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন। ২০১৫ সালে তাঁকে মরণোত্তর ব্রেন্টফোর্ড হল অব ফেমে অন্তর্ভূক্ত করা হয়।
পাগলা দেওয়ান বধ্যভূমি
পাগলা দেওয়ান বধ্যভূমি জয়পুরহাট সদর উপজেলার চকবরকত ইউনিয়নে সংঘটিত গনহত্যার অন্যতম নিদর্শন। ১৯৭১ সালে বাংলাদেশ পাকিস্তান মুক্তিযুদ্ধ চলাকালীন প্রায় দশ হাজার নিরিহ বাঙ্গালীকে নির্মমভাবে হত্যা করে গন কবর দেওয়া হয়েছে এই পাগলা দেওয়ান বধ্যভূমিতে।
১৯৭১ সালের ১৪ ডিসেম্বর তৎকালীন রাজাকার বাহিনী এর প্ররোচনায় কোনরকম উস্কানী ছাড়াই পাক সেনারা ১২২ জন নিরীহ গ্রামবাসীকে মধ্যযুগীয় কায়দায় নৃশংসভাবে হত্যা করেছিল। পাগলা দেওয়ানে ছিল পাকিস্তানী সেনাবাহিনী ক্রাম্প ও বাঙ্কার । স্থানীয়ভবে হত্যা ও নির্যাতন ছাড়াও মুক্তি যুদ্ধ চলাকালীন বগুড়া, জয়পুরহাট, নওগাঁ, নাটোর, পাবনা, সিরাজগঞ্জ ও বিভিন্ন এলাকার মানুষ যারা প্রানের ভয়ে পালিয়ে ভারতে আশ্রয়ের জন্য এই পথ দিয়ে যাচ্ছিলেন তাদেরকে ধরে লুটপাট করে নির্মমভাবে হত্য করা হয়েছিল এই বধ্যভুমিতে।
স্বাধীনতার পর প্রায় দুই তিন মাস পর্যন্ত পচা লাশের গন্ধে এই এলাকার মানুষ বসবাস করতে পারেনি। চাষের জমিতে কোপ দিলেই বেড়িয়ে আসলো অর্ধ গলিত লাশের হাড় গোড়। ১৯৯২ সালে স্থানীয় সাংবাদিকদের প্রচেষ্টায় এই বধ্যভূমিটি সম্পর্কে দেশবাসী জানতে পারে। উক্ত স্থানে গণপূর্ত বিভাগের তত্তবাবধানে একটি স্মৃতিশৌধ নির্মাণ করা হয়েছে।
পাগলা দেওয়ান বধ্যভূমি স্মৃতিশৌধ এর সর্বোচ্চ স্তম্ভটি কালো টাইলস বা টালি নির্মিত। স্তম্ভের বেদিটি লাল ইটের তৈরি। ইটের তৈরি একটি দেয়াল সম্পূর্ন স্তম্ভের সবচাইতে বড় অংশটি দখল করে আছে। দেয়ালটির দুদিক ভাঙা। এ ভগ্ন দেয়াল ঘটনার দুঃখ ও শোকের গভীরতা নির্দেশ করছে। দেয়ালের দক্ষিণ-পশ্চিম পার্শ্বে একটি জানালা আছে। এ জানালা দিয়ে পেছনের আকাশ দেখা যায়। জানালাটি দেয়ালের বিশালতাকে কমিয়ে আনে।
জয়পুরহাট শহর থেকে ১৭ কিলোমিটার পশ্চিমে সদর উপজেলার ধলাহার ইউনিয়ন ও নাওগাঁ জেলার ধামুরহাট উপজেলার জাহানপুর ইউনিয়নের সমান্তবর্তী পাগলা দেওয়ান বধ্যভূমি অবস্থিত।
ক্লেমেন্স ভন মেটরনিখ
ক্লেমেন্স ভন মেটরনিখ (সঠিক উচ্চারণ - ক্লেমেন্স ফন মেটেরনিখ), যিনি বাংলায় অধিক পরিচিত মেটারনিক নামে (পুরো নাম ; উচ্চারণ - "ক্লেমেন্স ভেনৎসেল নেপমুক লোতার, ফ্যুর্স্ট ফন মেটেরনিখ-ভিনেবুর্গ"; ইংরেজিতে Clement Wenceslas Lothair, Prince von Metternich-Winneburg-Beilstein; ১৫ মে ১৭৭৩ – ১১ জুন ১৮৫৯), ছিলেন একজন রাজনীতিবিদ, রাষ্ট্রনায়ক এবং তার যুগের একজন গুরুত্বপূর্ণ কূটনীতিক। তিনি অস্ট্রীয় সাম্রাজ্য-এর বিদেশমন্ত্রী ছিলেন ১৮০৯ থেকে এবং চ্যান্সেলর ছিলেন ১৮২১ থেকে ১৮৪৮ পর্যন্ত। তিনি ভিয়েনা কংগ্রেসে অস্ট্রিয়ান প্রতিনিধিদলের নেতৃত্ব দেন। তিনি মেটরনিখ প্রণালী চালু করেছিলেন।
অলিম্পিকে ডোমিনিকা
ডোমিনিকা প্রথম অলিম্পিক গেমসে অংশগ্রহণ করে ১৯৯৬ সালে এবং এরপর থেকে সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। এছাড়া ২০১৪ সালে শীতকালীন অলিম্পিক গেমসে ডোমিনিকার অভিষেক হয়, যাতে দুজন ক্রীড়াবিদ অংশগ্রহণ করেছিল।
ডোমিনিকা জাতীয় অলিম্পিক কমিটি ১৯৯৩ সালে গঠিত হয় এবং ১৯৯৮ সালে আন্তর্জাতিক অলিম্পিক কমিটি আইওসির স্বীকৃতি লাভ করে, যা ১৯৭৮ সালে ডোমিনিকার স্বাধীনতা লাভের ২০ বছর পর।
দি ইংলিশ টিচার
দি ইংলিশ টিচার (ইংরেজি: The English Teacher) হল ভারতীয় লেখক আর. কে. নারায়ণের একটি উপন্যাস। এটি ১৯৪৫ সালে প্রকাশিত হয়। এই উপন্যাসটি "স্বামী অ্যান্ড ফ্রেন্ডস্‌" (১৯৩৫), "দ্য ব্যাচেলর অফ আর্টস্‌" (১৯৩৭) ও "দি ইংলিশ টিচার" উপন্যাসত্রয়ীর তৃতীয় উপন্যাস।
এই উপন্যাসকে নারায়ণ তাঁর স্ত্রী রাজামকে উৎসর্গ করেছিলেন। এটি শুধুমাত্র একটি আত্মজীবনীমূলক উপন্যাসই নয়, বরং এতে নারায়ণের অনুভূতির গভীরতাও প্রকাশিত হয়েছে। এই উপন্যাসের কাহিনিটি কৃষ্ণ নামে এক ইংরেজি শিক্ষকের জীবনের অভিজ্ঞতা এবং তাঁর অন্তরের শান্তি ও আত্মবিকাশ লাভের কাহিনি।
কৃষ্ণ অ্যালবার্ট মিশন কলেজের এক ইংরেজি শিক্ষক। তাঁর জীবন খুবই সাধারণ ও একঘেঁয়ে। কিন্তু যেদিন তাঁর স্ত্রী সুশীলা ও তাঁর মেয়ে লীলা তাঁর সঙ্গে থাকতে আসেন, সেদিন থেকে তাঁর জীবনধারা পরিবর্তিত হয়ে যায়। তাঁদের দেখভালের দায়িত্ব এসে পড়ে কৃষ্ণের উপর। কৃষ্ণ একজন যথার্থ স্বামী হওয়ার চেষ্টা করেন এবং পরিবারের দায়দায়িত্ব নিতে শেখেন। তিনি অনুভব করেন, তাঁর জীবন খানিকটা ভালো হয়েছে এবং বুঝতে পারেন যে, কলেজে পড়ানোর চেয়েও জীবনে অনেক কিছু শেখার আছে। একদিন তাঁরা নতুন বাড়ির সন্ধানে যান। একটি নোংরা শৌচাগারে যাওয়ার পর সুশীলা টাইফয়েডে আক্রান্ত হন। কয়েক সপ্তাহ তিনি শয্যাশায়ী থাকেন। সুশীলার অসুস্থতার সময় কৃষ্ণ ভাবতেন যে, সুশীলা সেরে উঠবেন। কিন্তু সুশীলা মারা যান। কৃষ্ণ ভেঙে পড়েন। তিনি আত্মহত্যার চিন্তাও করেন। কিন্তু মেয়ে লীলার কথা ভেবে আত্মহত্যা করতে পারেন না। কিছুদিন পরে তিনি এক অজ্ঞাতপরিচয় ব্যক্তির চিঠি পান। সেই চিঠি থেকে তিনি বুঝতে পারেন, সুশীলা তাঁর সঙ্গে যোগাযোগ রেখেছেন এবং তিনি কৃষ্ণের সঙ্গে দেখা করতে চান। কৃষ্ণ আনন্দিত হন। সেই অজ্ঞাতপরিচয় ব্যক্তিটি আধ্যাত্মিক জগতে সুশীলার সঙ্গে তাঁর যোগাযোগের মাধ্যম হয়ে দাঁড়ান। লীলা স্কুলে ভর্তি হয়। সেখানে কৃষ্ণের সঙ্গে স্কুলের প্রধান শিক্ষকের আলাপ হয়। তিনি সজ্জন ব্যক্তি। নিজস্ব পদ্ধতিতে তিনি ছাত্রছাত্রীদের নীতিশিক্ষা দেন ও তাদের খুব যত্ন করেন। কিন্তু তিনি নিজের পরিবারবর্গের দিকে নজর দেন না। একদিন এক জ্যোতিষী তাঁকে জানায় যে, তিনি মারা যাবেন। তাই তিনি পরিবারবর্গকে ত্যাগ করেন। কিন্তু জ্যোতিষীর কথা সত্যি হয় না। প্রধান শিক্ষকের মাধ্যমে কৃষ্ণ আনন্দের যাত্রাপথটি চিনতে পারেন। ধীরে ধীরে তিনি নিজেই সুশীলার সঙ্গে যোগাযোগ করার পথটি জেনে ফেলেন।
চিকাগোর ইউনিভার্সিটি অফ চিকাগো প্রেস থেকে ১৯৮০ সালে এই বইটি পুনঃপ্রকাশিত হয়। এছাড়াও বিভিন্ন দেশে এই বইটির সংস্করণ প্রকাশিত হয়েছে। মিচিগান স্টেট কলেজ প্রেস থেকে ১৯৫৩ সালে বইটি "গ্রেটফুল টু লাইফ অ্যান্ড ডেথ" নামে প্রকাশিত হয়।
উইলিয়াম এডিস
উইলিয়াম এডিস (১৭৩৪- ১৮০৮) ছিলেন একজন ইংরেজ উদ্যোক্তা যাকে প্রথম টুথব্রাশের আবিষ্কর্তা বলে বিশ্বাস করা হয়। ১৭৮০ খ্রিস্টাব্দে তিনি এটি তৈরী করেন।
এডিসের জন্ম ইংল্যান্ডে ১৭৩৪ সালে, সম্ভবত ক্লেরকেনওয়েল, লন্ডনে।
১৭৭০ সালে এডিসকে দাঙ্গার কারণে কারাবরণ করতে হয়। তিনি যখন কারাগারে ছিলেন, লম্বা হাতলওয়ালা ঝাড়ু দিয়ে মেঝে পরিষ্কার করতে দেখেন। তিনি চিন্তা করলেন একই পদ্ধতিতে দাঁতও পরিষ্কার করা যেতে পারে। তখন বিভিন্ন চূর্ণ দাঁত মাজার কাজে ব্যবহার করা হত, তিনি চিন্তা করলেন চূর্ণ ততটা কার্যকর নয় আর একে উন্নয়ন করা উচিত। অবশেষে তিনি তাঁর রাতের খাবার থেকে ছোট প্রাণীর হাড় সংরক্ষণ করলেন। সেটায় ছোট ছোট ফুটো করলেন আর প্রহরীর মাধ্যমে কিছু প্রাণীর লোম জোগাড় করলেন। লোমগুলো গুচ্ছাঁকারে বেঁধে হাড়ের মাঝে করা গর্ত দিয়ে ঢুকিয়ে দিলেন, আঠা দিয়ে সেঁটে দিলেন। তৈরী হয়ে গেল তাঁর প্রকল্প।
এবার চিন্তাকে বড় করার পালা। জেল থেকে ছাড়া পাবার পর, তিনি টুথব্রাশ তৈরির ব্যবসা শুরু করলেন। ব্যবসা বাড়তে লাগল, দ্রুতই ধনী হয়ে উঠলেন উইলিয়াম এডিস। তিনি ১৮০৮ সালে মৃত্যুবরণ করেন, তার ব্যবসা তাঁর বড় ছেলে উইলিয়ামের ঘাড়ে ন্যস্ত হয়। এমন করে পারিবারিক মালিকানায় ১৯৯৬ সাল পর্যন্ত চলেছে এই টুথব্রাশের ব্যবসা। বর্তমানে Wisdom নামে এই কোম্পানি যুক্তরাজ্যে বছরে ৭০ মিলিয়ন টুথব্রাশ তৈরি করে।
১৮৪০ সালের মধ্যে ইংল্যান্ড, ফ্রান্স, জার্মানি এবং জাপানে টুথব্রাশ তৈরির প্রচলন হয়ে যায়।
অলিম্পিকে ইথিওপিয়া
ইথিওপিয়া ১৯৫৬ সালে প্রথম অলিম্পিক গেমসে অংশগ্রহণ করে এবং তারপর থেকে তিনটি গেমস (১৯৭৬, ১৯৮৪ ও ১৯৮৮ গেমস) বাদে সকল গ্রীষ্মকালীন অলিম্পিক গেমসে অংশ নিয়েছে। ইথিওপিয়া শীতকালীন অলিম্পিক গেমসে প্রথম অংশগ্রহণ করে ২০০৬ সালে।
ইথিওপিয়ান ক্রীড়াবিদগণ সর্বমোট ৪৫টি পদক জিতেছে, যার সবকটি অ্যাথলেটিকে। তবে শীতকালীন অলিম্পিক গেমসে কোন পদক জিতেনি।
ইথিওপিয়ান অলিম্পিক কমিটি ১৯৪৮ সালে গঠিত হয় এবং ১৯৫৪ সালে আন্তর্জাতিক অলিম্পিক কমিটির স্বীকৃতি লাভ করে।